hotchpotch/miracl-hf-unified huggingface dataset:
রাজনৈতিক ইসলাম
রাজনৈতিক ইসলাম (Political Islam) হচ্ছে একটি নব্যসৃষ্ট শব্দ, যার দ্বারা রাষ্ট্র ও সমাজ উভয়কেই "ইসলামী" আইন অনুসারে রূপান্তর করার জন্য ব্যক্তি ও সংগঠনের বিস্তৃত পরিসরের সক্রিয়তাকে নির্দেশ করা হয়। এই শব্দটিকে প্রায়ই বিংশ শতকে আবির্ভূত আন্দোলনগুলোর সাথে সম্পর্কিত করা হয়, এবং এটি ইসলামের নামে থাকা বর্তমান রাজনৈতিক ক্ষমতার প্রতিনিধিত্ব করে। কোন কোন শিক্ষায়তনিক লেখক একই প্রপঞ্চ বোঝাতে ইসলামবাদ শব্দটি ব্যবহার করেন, অথবা এই দুটো শব্দকে একটি আরেকটির স্থলে ব্যবহার করেন।
রাজনৈতিক ইসলামের প্রপঞ্চকে তুলে ধরার জন্য কোন পরিভাষা ব্যবহার করা যেতে পারে সেটা নিয়ে বিশেষজ্ঞদের মধ্যে মতভেদ ছিল। মার্টিন ক্রেমার হচ্ছেন সেই প্রথম বিশেষজ্ঞ যিনি ১৯৮০ সালে "রাজনৈতিক ইসলাম" (Political Islam) শব্দটি ব্যবহার করেন। ২০০৩ সালে তিনি বলেন, "রাজনৈতিক ইসলাম" শব্দটিকে অসঙ্গত হিসেবেও দেখা যায়, কেননা মুসলিম বিশ্বের কোথাও ধর্মকে রাজনীতি থেকে ভিন্ন হিসেবে দেখা হয় না। কোন কোন বিশেষজ্ঞ এই ইসলামবাদ ও রাজনৈতিক ইসলাম এর মধ্যকার সাদৃশ্যের জন্য শব্দটিকে "ইসলামবাদ" (Islamism) এর মত ব্যবহার করে থাকেন, আবার অনেকে এই দুটো শব্দের অর্থকে গুলিয়ে ফেলে এই শব্দটিকে ইসলামবাদ বলে থাকেন। এদের মধ্যে প্রথম ধারার বিশেষজ্ঞদের মধ্যে একজন হলেন দেকমেজিয়ান, যিনি ধর্মনিরপেক্ষ ইসলামী সরকারের ব্যর্থতার প্রসংগে ইসলামের রাজনৈতিকীকরণ সম্পর্কে মন্তব্য করেন। এক্ষেত্রে তিনি ইসলামবাদ ও মৌলবাদ উভয় শব্দই একই সাথে ব্যবহার করেন, কিন্তু "রাজনৈতিক ইসলাম" শব্দটি ব্যবহার করেন নি।
"রাজনৈতিক ইসলাম" শব্দটি বিদেশী সম্প্রদায়ের সাথে যোগাযোগের ক্ষেত্রেও ব্যবহার করা হয়েছে, এক্ষেত্রে এই শব্দের দ্বারা সেই সব সংগঠনের আন্দোলনকে নির্দেশ করা হয়েছে যারা একটি নির্দিষ্ট রাজনৈতিক উদ্দেশ্যের সাথে সম্পর্কিত বৃহত্তর মৌলবাদী পুনর্জাগরণের জন্য বিনিয়োগ করেছেন। রাজনৈতিক বিজ্ঞান ও আন্তর্জাতিক সম্পর্কের অধ্যাপক মুকতাদির খান রাজনৈতিক ইসলামকে সকল ইসলামী আন্দোলনের একটি উপাদান বলে দাবি করেন, যেখানে সেই ইসলামী আন্দোলনগুলো কেবল ইসলাম ভিত্তিক রাজনৈতিক ব্যবস্থা চায় এবং দাবি করে যে সকল মুসলিমকেই এই ইসলাম ভিত্তিক রাজনৈতিক ব্যবস্থাকে অনুসরণ করতে হবে। কোন কোন বিশেষজ্ঞ রাজনৈতিক ইসলামের বিভিন্ন আদর্শের পৃথকীকরণের জন্য অন্যান্য বর্ণনাকারী শব্দ ব্যবহার করেন, যেমন প্রগতিশীল, জঙ্গি, আমূল-সংস্কারবাদী, জিহাদবাদী ইত্যাদি।
হেতাফে সিএফ
হেতাফে ক্লাব দে ফুতবল (), অথবা কেবল হেতাফে, হচ্ছে একটি স্পেনীয় পেশাদার ফুটবল ক্লাব, যেটি বর্তমানে লা লিগায় খেলে। ক্লাবটি মাদ্রিদ মহানগরের একটি শহর হেতাফে-এ অবস্থিত। হেতাফে ১৯৪৬ সালে প্রতিষ্ঠিত হয়েছিল এবং ১৯৮৩ সালে পুনঃপ্রতিষ্ঠা লাভ করে।
হুলিয়ান পালাসিওস
হুলিয়ান পালাকিওস (২২ আগস্ট ১৮৮০ – ১৯৪৭) রিয়াল মাদ্রিদের প্রথম প্রেসিডেন্ট হিসেবে অধিক পরিচিত। তিনি স্পেনের মাদ্রিদে জন্মগ্রহণ করেছিলেন।
তিনি ১৮৯৭ থেকে ১৯৯০ সাল পর্যন্ত স্কাই ফুটবলের সদস্য ছিলেন। ১৯০০ সালে নিউ ফুট-বল ক্লাবের ভাঙ্গনের পর, তিনি "মাদ্রিদ ফুটবল ক্লাব" গঠন করেছিলেন, যেটি বর্তমানে রিয়াল মাদ্রিদ নামে পরিচিত এবং তিনি তার প্রথম প্রেসিডেন্ট ছিলেন।
হিরোনা এফসি
হিরোনা ফুতবল ক্লাব, এস.এ.ডি. হলো স্পেনের কাতালোনিয়ার হিরোনাভিত্তিক একটি পেশাদার ফুটবল ক্লাব। ১৯৭৩ সালের ২৩শে জুলাই এটি প্রতিষ্ঠিত হয। এটি বর্তমানে স্পেনের সর্বোচ্চ লীগ লা লিগায় খেলে; তারা ২০১৬–১৭ মৌসুমে প্রথমবারের মতো প্রথম বিভাগীয় লীগে উন্নীত হয়েছিল। হিরোনা ১৩,৪৫০-এর ধারণক্ষমতাসম্পন্ন এস্তাদি মোন্তিলিভি তার সকল হোম ম্যাচ খেলে থাকে।
প্রতিযোগিতার জন্য এই ক্লাবটির যুব ও অপেশাদার মহিলা দলও রয়েছে।
২০১৭ সালের ডিসেম্বর মাস থেকে, ক্লাবটির নতুন প্রশিক্ষণ সুবিধাগুলো নির্মাণাধীন রয়েছে, এগুলো হিরোনার দক্ষিণে পিজিএ কাতালোনিয়া গলফ কোর্স কমপ্লেক্সে স্থাপন করা হচ্ছে। এলাকাবিশিষ্ট নতুন কমপ্লেক্সটি পরবর্তী সাড়ে তিন বছর ধরে ক্লাবটির প্রশিক্ষণ কেন্দ্র হিসেবে নিয়োজিত থাকবে। এখানে হাইব্রিড ঘাসের প্রশিক্ষণ পিচ এবং অভ্যন্তরীণ প্রশিক্ষণ সুবিধা ছাড়াও প্রাকৃতিক ঘাসের পিচ থাকবে।
সিডি লেগানেস
ক্লাব দেপোর্তিভো লেগানেস, এস.এ.ডি. হলো স্পেনের মাদ্রিদের উপকণ্ঠে অবস্থিত লেগানেসের একটি স্পেনীয় ফুটবল ক্লাব। ১৯২৬ সালের ২৬শে জুন তারিখে এটি প্রতিষ্ঠিত হয়; তখন এই ক্লাবটি প্রিমেরা দিভিসিওনে খেলতো। ক্লাবটি এস্তাদিও মুনিসিপাল দে বুতার্কে-এ সকল হোম ম্যাচ খেলে থাকে; যেখানে একসাথে ১২,৪৫০ জন দর্শক একসাথে খেলা উপভোগ করতে পারে।
এই ক্লাবের ভক্তদের ইগালিও এফসির আলত্রাস গ্রুপ "গেট ১২"-এর সাথে বন্ধুত্বপূর্ণ সম্পর্ক রয়েছে। ইগালিও এবং লেগানেস শহর দুটি একত্র হতে পারে। তাদের সবচেয়ে বড় প্রতিদ্বন্দ্বী হচ্ছে হেতাফে, যাদের সাথে তারা দক্ষিণ মাদ্রিদ ডার্বিতে প্রতিদ্বন্দ্বিতা করে।
আরসিডি এস্পানিওল
রেইয়াল ক্লাব দেপোর্তিউ এস্পানিওল দে বার্সেলোনা (; "রয়্যাল স্প্যানিশ স্পোর্টস ক্লাব অফ বার্সেলোনা"), সহজভাবে আরসিডি এস্পানিওল অথবা কেবল এস্পানিওল নামে পরিচিত, হলো স্পেনের কর্নেয়া দে ইয়োব্রেগাতভিত্তিক একটি পেশাদার ফুটবল ক্লাব।
এই ক্লাবটি ১৯০০ সালে প্রতিষ্ঠা লাভ করে। ক্লাবটি স্পেনীয় ফুটবলের সর্বোচ্চ বিভাগ লা লিগায় প্রতিযোগিতা করে এবং আরসিডিই স্টেডিয়ামে তাদের সকল হোম ম্যাচের আয়োজন করে, যেখানে একসাথে ৪০,৫০০ জন দর্শক খেলা উপভোগ করতে পারে। এপর্যন্ত এস্পানিওল ৪ বার কোপা দেল রে (সম্প্রতি ২০০৬ সালে) এবং ১৯৮৮ ও ২০০৭ সালে উয়েফা কাপের ফাইনালে পৌছেছে। ক্লাবটি লা লিগায় বার্সেলোনাভিত্তিক অন্য আরেক ক্লাব বার্সেলোনার সাথে "বার্সেলোনা ডার্বিতে" অংশগ্রহণ করে।
১৯৯০-এর দশক পর্যন্ত, এস্পানিওলের বেশ কয়েকটি খেলাধুলার বিভাগ ছিল। ২০১৭ সালের মার্চ মাসে, এসোসিয়েশন অফ সাপোর্টারস এবং আরসিডি এস্পানিওলের অংশীদাররা ক্লাবের স্পোর্টিং বিভাগগুলো পুনরুদ্ধারের জন্য একটি প্রকল্প হাতে নিয়েছিল, কিন্তু সেই মুহুর্তে ফুটবল দলের সাথে কোন অর্থনৈতিক সম্পর্ক ছিল না। নতুন মাল্টি স্পোর্টস ক্লাবটি সেকিওন্স দেপোর্তিভেস এস্পানিওল (স্পোর্টিং সেকশন এস্পানিওল) নামে গড়ে উঠেছিল।
দুই মাস পরে, অ্যাসোসিয়েশন নিশ্চিত করেছিল যে, ২০১৭–১৮ মৌসুমের মধ্যে রোলার হকি দল এবং মহিলা ভলিবল দলের সূচনা হবে, যারা বিভিন্ন প্রতিযোগিতায় প্রতিদ্বন্দ্বিতা করবে। পরবর্তী মৌসুমে, বাস্কেটবল বিভাগটি পুনঃস্থাপন করা হয়েছিল এবং হ্যান্ডবলের একটি নতুন বিভাগ হবে প্রতিষ্ঠা করা হয়।
গোলাম সরোয়ার হিরু
গোলাম সরোয়ার হিরু একজন বাংলাদেশী রাজনীতিবিদ। ২০১৯ সালের একাদশ সাধারণ নির্বাচনে তিনি ইসলামী আন্দোলন বাংলাদেশ থেকে প্রার্থী মনোনীত হন। ১৯৯৬ সালের জাতীয় সংসদ নির্বাচনে তিনি বরগুনা-২ আসন থেকে ইসলামী ঐক্যজোটের মনোনয়নে সংসদ সদস্য নির্বাচিত হন।
স্থানান্তর (ফুটবল)
পেশাদার ফুটবলের ক্ষেত্রে, যখনই একজন খেলোয়াড় চুক্তির সমাপ্তিতে ক্লাবের পরিবর্তন করে, তখনই স্থানান্তর সংগঠিত হয়। একটি ফুটবল ক্লাব হতে কোন খেলোয়াড় অন্য ক্লাবে যোগদানকে স্থানান্তর বোঝায়। সাধারণভাবে, কোন পরিচালক সংস্থা দ্বারা নির্ধারিত নিয়ম অনুযায়ী, খেলোয়াড়দের শুধুমাত্র স্থানান্তরকালীন সময়েই স্থানান্তর করা যেতে পারে। খেলোয়াড়েকে দলে ভেড়ানোর জন্য সাধারণত কিছু অর্থ ব্যয় করতে হয়, যা স্থানান্তর ফি হিসেবে পরিচিত। যখন একজন খেলোয়াড় এক ক্লাব থেকে অন্য ক্লাবে চলে যায়, তখন তাদের পুরানো চুক্তি বাতিল হয়ে যায়। কিছু ক্ষেত্রে, স্থানান্তরগুলো খেলোয়াড়দের ব্যবসায়ের মতো একইভাবে কাজ করতে পারে, কারণ ক্লাব খেসারৎ হিসেবে অন্য দলকে অন্য খেলোয়াড়ও সরবরাহ করতে পারে।
বাংলাদেশ তরিকত ফেডারেশন
বাংলাদেশ তরিকত ফেডারেশন বাংলাদেশের একটি ধর্মীয় রাজনৈতিক দল।
বাংলাদেশ তরিকত ফেডারেশন ২০০৫ সালে সৈয়দ নাজিবুল বাশার মাইজভান্ডারি প্রতিষ্ঠা করেছিলেন। বাংলাদেশ জামায়াত-ই-ইসলামীর সাথে জোট থাকায় তারা বাংলাদেশ জাতীয়তাবাদী দল ছেড়ে দিয়েছিল। তাদের অভিযোগ ছিল জামায়াতে ইসলামী সন্ত্রাসবাদ সমর্থন করে। বাংলাদেশ তরিকত ফেডারেশন ২০১৪ সালের বাংলাদেশ সাধারণ নির্বাচনে প্রতিদ্বন্দ্বিতা করে এবং দুটি সংসদীয় আসনও লাভ করে।
তরিকত ফেডারেশনের মহাসচিব এম এ আওয়াল ২০১৭ সালে ইসলামী দলগুলোর একটি জোট গঠনের চেষ্টা করেছিলেন। পরিকল্পিতী জোটে বাংলাদেশ খেলাফত আন্দোলন, ফরায়েজি আন্দোলন, ইমাম-উলামা পরিষদ, এবং ইসলামী ওআইসি জোটের অন্তর্ভুক্ত হবে। এই আন্দোলনের বিরোধিতা করেন দলের সভাপতি সৈয়দ নাজিবুল বাশার মাইজভান্ডারি। ১৭ এপ্রিল ২০১৮ খ্রিস্টাব্দে সৈয়দ নাজিবুল বাশার মাইজভান্ডারি মহাসচিবের পদ থেকে এম এ আওয়ালকে অপসারণ করেন। এম এ আওয়ালের স্থলে তিনি দলের প্রেসিডিয়াম সদস্য সৈয়দ রেজাউল হককে মনোনীত করেন। গ্র্যান্ড অ্যালায়েন্সের অধীনে পরবর্তী সাধারণ নির্বাচনে প্রতিদ্বন্দ্বিতা করতে ৩০ টি আসন চায় দলটি।
সৈয়দ নাজিবুল বাশার মাইজভান্ডারি চট্টগ্রাম-২ আসনের সংসদ সদস্য। ২০১৪ সালে তিনি বাংলাদেশ তরিকত ফেডারেশনের প্রার্থী হিসেবে নির্বাচিত হন। বাংলাদেশ তরিকত ফেডারেশনের প্রার্থী হিসাবে ২০১৪ সালে লক্ষ্মীপুর-১ আসন থেকে সংসদ সদস্য নির্বাচিত হন এম এ আউয়াল।
গুলশানে জঙ্গী হামলার পর সংগঠনটির প্রধান সৈয়দ নজিবুল বশর মাইজভান্ডারী দাবি করেছিলেন কওমি মাদ্রাসার হাত ধরেই জঙ্গীবাদের গোড়াপত্তন হয়েছে।
বাংলাদেশ সাংস্কৃতিক মুক্তিজোট
বাংলাদেশ সাংস্কৃতিক মুক্তিজোট বাংলাদেশের একটি রাজনৈতিক দল। ২০০০ সালের ২৪ নভেম্বর বাংলাদেশ সাংস্কৃতিক মুক্তিজোট আনুষ্ঠানিকভাবে যাত্রা শুরু করে। দলটির জাতীয় সমন্বয়ক দিশারী হলেন আব্দুর রাজ্জাক মুল্লাহ্ রাজু শিকদার ও সংগঠন প্রধান হলেন আবু লায়েস মুন্না।
বাংলাদেশ মুসলিম লীগ
বাংলাদেশ মুসলিম লীগ বাংলাদেশের একটি রাজনৈতিক দল যা ১৯০৬ সালে প্রতিষ্ঠিত সর্ব ভারতীয় মুসলিম লীগ থেকে উদ্ভূত হয়েছিল। ১৯৭১ সালে বাংলাদেশ স্বাধীনতার পর দলটি নিষিদ্ধ ছিল এবং ১৯৭৬ সালে আইনগতভাবে বৈধতা পায়। এরপরে আবদুস সাবুর খান মুসলিম লীগকে পুনরুজ্জীবিত করেন এবং দলের সভাপতি নির্বাচিত হন। বাংলাদেশ জাতীয়তাবাদী দলের সঙ্গে যোগ দেওয়ার পর তার একজন নেতা শাহ আজিজুর রহমান বাংলাদেশের প্রধানমন্ত্রী হন।
বাংলাদেশ মুসলিম লীগ ১৯০৬ সালে ঢাকায় ব্রিটিশ রাজ্যের অল ইন্ডিয়া মুসলিম লীগ প্রতিষ্ঠিত হয়েছিল। মুঘলদের সমর্থন ও ভারতবর্ষের অন্যান্য গোষ্ঠীগুলোর বিরোধিতা না করে ভারতের মুসলমানদের রক্ষা করার লক্ষ্যে এই সংগঠনটি প্রতিষ্ঠিত হয়েছিল।
১৯৪৭ সালে ভারতের বিভাজন ও পাকিস্তান স্বাধীনতার পর, অল ইন্ডিয়া মুসলিম লীগ পাকিস্তান মুসলিম লীগ হয়ে ওঠে। পূর্ব পাকিস্তানে পাকিস্তান মুসলিম লীগ ক্ষমতায় আসে। পূর্ব পাকিস্তানে ১৯৫৫ সালের নির্বাচনে ইউনাইটেড ফ্রন্টে প্রাদেশিক আইন পরিষদ নিয়ন্ত্রণ হারিয়ে ফেলে। ১৯৬০-এর দশকে মুসলিম লীগ দুটি পৃথক দল, পাকিস্তান মুসলিম লীগ (কনভেনশন) এবং কাউন্সিল মুসলিম লীগে বিভক্ত হয়।
১৯৭১ সালে মুক্তিযুদ্ধের পর পূর্ব পাকিস্তান হয়ে ওঠে বাংলাদেশ এবং পাকিস্তান মুসলিম লীগ (কনভেনশন) এবং কাউন্সিল মুসলিম লীগ সহ সকল ধর্ম ভিত্তিক দল নিষিদ্ধ করা হয়।
১৯৭৬ সালে রাজনৈতিক দলসমূহ নিয়ন্ত্রন অধ্যাদেশ পাস করা হয় যা উভয় পক্ষকে বৈধতা করে দেয়। এরপর উভয় দল একত্রিত হয় এবং ১৯৭৬ সালের ৮ আগস্ট বাংলাদেশ মুসলিম লীগ গঠিত হয়।
১৯৭৮ সালে বাংলাদেশ মুসলিম লীগ দুটি ভগ্নাংশে বিভক্ত হয়েছিল। আব্দুস সবুর খান দলটির রক্ষণশীল ভগ্নাংশের নেতৃত্ব দেন এবং শাহ আজিজুর রহমান উদারপন্থী ভগ্নাংশের নেতৃত্ব দেন। আজিজুর রহমান শীঘ্রই বাংলাদেশ জাতীয়তাবাদী দলের সাথে যোগ দেন। ১৯৭৯ সালে আবদুস সবুর খানের নেতৃত্বে বাংলাদেশ মুসলিম লীগ সংসদ নির্বাচনে ২০ টি আসন জিতেছিল।
সাবুর খানের মৃত্যুর পর, বাংলাদেশ মুসলিম লীগ একাধিক ভগ্নাংশে বিভক্ত হয়ে যায়। দুইটি বিভক্ত অংশ (বাংলাদেশ মুসলিম লীগ ও বাংলাদেশ মুসলিম লীগ - বিএমএল) এখনও বাংলাদেশ নির্বাচন কমিশনের অধীনে নিবন্ধিত।
বাংলাদেশ মুসলিম লীগের বর্তমান সভাপতি অ্যাডভোকেট মোহম্মদ বদরুদ্দোজা আহমেদ সুজা ও সাধারণ সম্পাদক কাজী আবুল খায়ের।
লর্ড ডিস্কোগ্রাফি
নিউজিল্যান্ডের সঙ্গীতশিল্পী এবং সঙ্গীত-রচয়িতা লর্ড (এলা ইয়েলচি-ও'কনর) এখন পর্যন্ত দুইটি স্টুডিও অ্যালবাম, তিনটি ইপি, আটটি একক এবং সাতটি মিউজিক ভিডিও প্রকাশ করেছেন। ১৩ বছর বয়সে ইনিভার্সাল মিউজিক গ্রুপের সাথে চুক্তিবদ্ধ হন এবং গান লেখা শুরু করেন। নভেম্বর ২০১২-তে ১৬ বছর বয়সে, তিনি সাউন্ড ক্লাউডের মাধ্যমে স্বপ্রকাশিত ইপি দ্য লাভ ক্লাব মুক্তি দেন। ২০১৩ সালের মার্চে এই ইপিটি বিক্রির জন্য ইউনিভার্সাল মিউজিক গ্রুপের মাধ্যমে প্রকাশিত হয়; ঐ ইপির একটি গান "রয়্যালস" ২০১৩ সালের শুরুর দিকে নিউজিল্যান্ডে হিট পায়। এর পরের বছর গানটি ইউএস বিলবোর্ড হট-১০০ সহ বিভিন্ন আন্তর্জাতিক চার্টে জায়গা করে নেয়। লর্ড হলেন ইউএস বিলবোর্ড হট-১০০ এ প্রথম স্থান দখলকারী নিউজিল্যান্ডের প্রথম সোলো শিল্পী।
২০১৩ সালে লর্ড তার প্রথম স্টুডিও অ্যালবাম "পিওর হিরোয়িন" মুক্তি দেন, যাতে "রয়্যালস"ও সংযুক্ত ছিল। নিউজিল্যান্ড ও অস্ট্রেলিয়ান চার্টে এটি প্রথম স্থান অধিকার করে এবং অনেকগুলো দেশে সার্টিফিকেশন অর্জন করে। ঐ অ্যালবামের দ্বিতীয় গান হিসেবে "টেনিস কোর্ট" প্রকাশিত হয়, যা নিউজিল্যান্ড সিঙ্গেলস চার্টে শীর্ষস্থান অর্জন করে। ঐ অ্যালবামের তৃতীয় একক "টিম" নিউজিল্যান্ড, কানাডা এবং যুক্তরাষ্ট্রে টপ টেন হিটের মর্যাদা লাভ করে। "নো বেটার" এবং "গ্লোরি অ্যান্ড গ্লোর" যথাক্রমে অ্যালবামের চতুর্থ ও পঞ্চম একক হিসেবে মুক্তি পায়।
২০১৪ সালের সেপ্টেম্বরে লর্ড সাউন্ডট্রাক অ্যালবাম থেকে মুল একক হিসেবে "দ্য হাঙ্গার গেম: মকিংজে-১" চলচচ্চিত্রের জন্য "ইয়েলো ফ্লিকার বিট" গানটি প্রকাশ করেন। ২০১৪ সালের জানুয়ারি পর্যন্ত লর্ড যুক্তরাষ্ট্রে ৬.৮ মিলিয়ন ট্র্যাক, এবং নভেম্বর ২০১৪ অনুযায়ী বিশ্বব্যপী ১৭ মিলিয়ন গান বিক্রি করেন।
এই গানগুলো একক বা প্রচারণামূলক একক নয় এবং এগুলো লর্ডের কোন অ্যালবামের অংশ নয়:
মুন্নার
মুন্নার দক্ষিণ-পশ্চিম ভারতের কেরালার ইদুক্কি জেলার একটি শহর ও পাহাড়ী অবস্থান। মুন্নার পশ্চিমাঘাট পর্বতমালার মাঝামাঝি সমুদ্র সমতল থেকে ১,৬০০ মিটার (৫,২০০ ফুট) উপরে অবস্থিত। [2] মুন্নারকে "দক্ষিণ ভারতের কাশ্মীর" বলা হয় এবং মধুচন্দ্রিমার জন্য এটি একটি প্রিয় গন্তব্য।
কল্যান আর্থার ওয়েলেসলি পরবর্তীতে ওয়েলিংটন এর ড্যুক হয়েছিলেন, তিনি ভ্যানিপেরিয়ার থেকে Bodinayakanur একটি ব্রিটিশ বিচ্ছিন্নতা নেতৃত্ব, তারপর হাই রেঞ্জ এবং কোয়ম্বাতোরে সমভূমিতে Travancore থেকে Tippu সুলতান এর পশ্চাদপসরণ কাটা বন্ধ, ব্রিটিশ মধ্যে প্রথম ইংরেজি ছিল বিন্যাস জড়িত তারিখ দ্বারা মিথ্যা বলে মনে হচ্ছে। ওয়েলসলেয়ের জন্য খুব তাড়াতাড়ি গল্পটি যদি এক ডজন বছর হয়, তবে জেনারেল মেইডোর সেনাবাহিনীর অন্য কিছু কর্মকর্তা হয়তো এই পার্থক্যটি পেয়েছিলেন। দুর্ভাগ্যবশত, যে অগ্রণী পর্বত ক্রসিং এর কোনো রেকর্ড সনাক্ত করা হয়েছে। 1816-17 সালে কর্ন ফ্রান্সিস সোয়াইন ওয়ার্ডের ছেলে লে। বেঞ্জামিন সোয়ান ওয়ার্ডের এই ভূখণ্ডের জরিপের রেকর্ডটি পাওয়া যায়, যার জন্য আমরা মাদ্রাজ ও দক্ষিণ ভারত এর প্রথম দিকের মতামতকে ঋণপত্রগুলিতে পাওয়া যায়।
মুন্নার নামটি "তিনটি নদী" বলে মনে করা হয়, [5] মুধিরাপুজা, নলথান্নি এবং কুণ্ডলী নদীগুলির সম্মানে এটির অবস্থান উল্লেখ করে। [6]
মুন্নার জিওগ্রাফিক কোঅর্ডিনেটস 10 ° 05'21 "এন 77 ° 03'35" ই। মুন্নার শহর দেবীকুলাম তালুকের কানন দেবান পাহাড়ের গ্রামে অবস্থিত এবং ইদুক্কি জেলার বৃহত্তম পঞ্চায়েত রয়েছে যা প্রায় 557 বর্গ কিলোমিটার (215 বর্গ মাইল) এলাকা জুড়ে অবস্থিত। [উল্লেখ করা]
২4 জানুয়ারি 1961 সালে মুন্নার গঠিত পঞ্চায়েতটি প্রশাসনিক সুবিধার জন্য ২1 টি ওয়ার্ডে বিভক্ত। কোয়েম্বাটোর জেলা উত্তরে, দক্ষিণে পল্লীবাসল, পূর্বে দেবীকুলাম ও ময়ূরপুর এবং পশ্চিমে মানকুলাম, কুট্টামপুঝ পঞ্চায়েত।
ডেবরা বিধানসভা কেন্দ্র
ডেবরা (বিধানসভা কেন্দ্র) ভারতীয় রাজ্য পশ্চিমবঙ্গের পশ্চিম মেদিনীপুর জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ২২৯ নং ডেবরা বিধানসভা কেন্দ্রটি ডেবরা সমষ্টি উন্নয়ন ব্লক এর অন্তর্গত।
ডেবরা বিধানসভা কেন্দ্রটি ৩২ নং ঘাটাল লোকসভা কেন্দ্রের অন্তর্গত। পূর্বে এই কেন্দ্রটি পাঁশকুড়া লোকসভা কেন্দ্র এর অন্তর্গত ছিল।
সিপিআই (এম) এর শেখ জাহাঙ্গীর করিম ডেবরা বিধানসভা কেন্দ্র থেকে ১৯৮৭ থেকে ২০০৬ সাল পর্যন্ত পাঁচবার জয়ী হন, ২০০৬ সালে তৃণমূল কংগ্রেসের মৃগেন্দ্র নাথ মাইতিকে পরাজিত করেন, ২০০১ সালে তৃণমূল কংগ্রেসের রাধাকান্ত মাইতিকে পরাজিত করেন। ১৯৯৬ সালে কংগ্রেসের রবীন্দ্রনাথ বেরাকে, ১৯৯১ এবং ১৯৮৭ সালে কংগ্রেসের শেখ মহম্মদ দাউদকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর সৈয়দ মোয়াজ্জাম হোসেন ১৯৮২ সালে কংগ্রেসের রবীন্দ্রনাথ বেরা এবং ১৯৭৭ সালে কংগ্রেসের সুকুমার দাসকে পরাজিত করেন।
১৯৭২ এবং ১৯৭১ সালে কংগ্রেসের রবীন্দ্রনাথ বেরা জয়ী হন। ১৯৬৯ সালে কংগ্রেসের বিজয় কৃষ্ণ সামন্ত জয়ী হন। ১৯৬৭ সালে বাংলা কংগ্রেসের কে. চক্রবর্তী জয়ী হন। ১৯৬২ সালে কংগ্রেসের সন্তোষ কুমার মুখার্জী জয়ী হন। ১৯৫৭ সালে কংগ্রেসের মোহিনী মোহন পট জয়ী হন।
মাদক অপব্যবহার
মাদক অপব্যবহার যা নেশার জিনিস অপব্যবহার, নামেও পরিচিত, এক ধরনের নির্দিষ্ট ধাঁচের মাদক ব্যবহার, যেখানে ব্যবহারকারী যথেষ্ট পরিমাণে নেশার জিনিস সেবন করে অথবা নিজের বা অন্যদের পক্ষে ক্ষতিকর পদ্ধতিগুলির মাধ্যমে তা সেবন করে, এবং এটি এক ধরনের নেশার জিনিস সংক্রান্ত ব্যাধি। যদিও সর্বজনীন স্বা‌স্থ্য, চিকিৎসা ও অপরাধের বিচার সংক্রান্ত প্রসঙ্গে মাদক সেবনের বিভিন্ন প্রকারের বিসদৃশ সংজ্ঞা ব্যবহার করা হয়। কিছু ক্ষেত্রে, মানুষটি যখন মাদকের প্রভাবের অধীনে থাকে তখন অপরাধমূলক বা সমাজবিরোধী আচরণ সংঘটিত হয়, এবং মানুষদের মধ্যে দী‌র্ঘকালীন ব্যক্তিত্বের পরিবর্তনও ঘটতে পারে। সম্ভাব্য শারীরিক, সামাজিক ও মানসিক ক্ষতি ছাড়াও, কিছু মাদক ব্যবহারের ফলস্বরূপ ফৌজদারী জরিমানাও হতে পারে, যদিও ‌স্থানীয় বিচারক্ষেত্রের ওপরে নির্ভর করে এগুলির খুবই তারতম্য হয়।
এই শব্দটির সঙ্গে সবচেয়ে বেশি ক্ষেত্রে যে মাদকগুলি সংশ্লিষ্ট থাকে তা হল: মদ, গাঁজা, বারবিটুরেট, বেঞ্জোডায়াজেপাইন, কোকেন, মিথাকোয়ালোন, ওপয়েড ও কিছু প্রতি‌স্থাপিত অ্যাম্ফেটামাইন।
2010 এ প্রায় 5% মানুষ (230 মিলিয়ন) একটি বেআইনি নেশার জিনিস ব্যবহার করেছিল। এর মধ্যে 27 মিলিয়ন মানুষ উচ্চ-ঝুঁকিসম্পন্ন মাদক ব্যবহার করেছিল যা অন্যভাবে পর্যাবৃত্ত মাদক সেবন নামেও পরিচিত, এবং এর কারণে তাদের স্বা‌স্থ্যের ক্ষতি, মানসিক সমস্যা, বা সামাজিক সমস্যাগুলি দেখা দেয় যা তাদেরকে এই বিপদগুলির মুখে ফেলে। নেশার জিনিস ব্যবহার সংক্রান্ত ব্যাধির ফলস্বরূপ 1990 সালে 165,000 টি মৃত্যুর সংখ্যা 2015 সালে বেড়ে 307,400 টি মৃত্যু হয়েছিল। এর মধ্যে সবচেয়ে বেশি সংখ্যা হল মদের নেশা সংক্রান্ত ব্যাধির কারণে 1,37,500 টি, ওপয়েড ব্যবহার সংক্রান্ত ব্যাধির কারণে 1,22,100 টি মৃত্যু, অ্যাম্ফেটামাইন ব্যবহার সংক্রান্ত ব্যাধির কারণে 12,200 টি মৃত্যু, এবং কোকেন ব্যবহার সংক্রান্ত ব্যাধির কারণে 11,100 টি মৃত্যু।
দাসপুর বিধানসভা কেন্দ্র
দাসপুর (বিধানসভা কেন্দ্র) ভারতীয় রাজ্য পশ্চিমবঙ্গের পশ্চিম মেদিনীপুর জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ২৩০ নং দাসপুর বিধানসভা কেন্দ্রটি দাসপুর-২ সমষ্টি উন্নয়ন ব্লক এবং বাসুদেবপুর, দাসপুর-১, দাসপুর-২, নন্দনপুর-১, নন্দনপুর-২ এবং পঞ্চবেড়িয়া গ্রাম পঞ্চায়েত গুলি দাসপুর-১ সমষ্টি উন্নয়ন ব্লক এর অন্তর্গত।
দাসপুর বিধানসভা কেন্দ্রটি ৩২ নং ঘাটাল লোকসভা কেন্দ্রের অন্তর্গত। পূর্বে এই কেন্দ্রটি পাঁশকুড়া লোকসভা কেন্দ্র এর অন্তর্গত ছিল।
২০১২ সালে তৃণমূল কংগ্রেস বিধায়ক অজিত ভুঁইয়া মারা যাওয়ার কারণে উপনির্বাচন হয়। এআইটিসি এর মমতা ভুঁইয়া ১৮,৯২৮ টি ভোটে তার নিকটতম প্রতিদ্বন্দ্বী সিপিআই (এম) এর সমর মুখার্জিকে পরাজিত করেন।
২০০৬ সালের বিধানসভা নির্বাচনে, সিপিআই (এম) এর সুনিল অধিকারী দাসপুর বিধানসভা কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের অজিত ভুঁইয়াকে পরাজিত করেন। ২০০১ সালে তৃণমূল কংগ্রেসের অজিত ভুঁইয়া সিপিআই (এম) এর চিত্তরঞ্জন মুখোপাধ্যায়কে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর চিত্তরঞ্জন মুখোপাধ্যায় ১৯৯৬ সালে কংগ্রেসের জগন্নাথ গোস্বামীকে পরাজিত করেন। সিপিআই (এম) এর প্রভাস ফাদিকর ১৯৯১ সালে কংগ্রেসের অসিত বন্দোপাধ্যায়কে, ১৯৮৭ সালে কংগ্রেসের পরেশ মন্ডলকে, ১৯৮২ সালে কংগ্রেসের সুধীর বেরাকে, ১৯৭৭ সালে জনতা পার্টি এর বঙ্কিমচন্দ্র শাসমলকে পরাজিত করেন।
১৯৭২ এবং ১৯৭১ সালে কংগ্রেসের সুধীর চন্দ্র বেরা জয়ী হন। সিপিআই (এম) এর মৃগেন্দ্র ভট্টাচার্য ১৯৬৯ সালে জয়ী হন। ১৯৬৭ সালে কংগ্রেসের বি.সি. শাসমল জয়ী হন। সিপিআই এর মৃগেন্দ্র ভট্টাচার্য ১৯৬২ সালে জয়ী হন। কংগ্রেসের ভবানী রঞ্জন পাঁজা ১৯৫৭ সালে জয়ী হন। স্বাধীন ভারতের প্রথম নির্বাচনে ১৯৫১ সালে, সিপিআই এর মৃগেন্দ্র ভট্টাচার্য দাসপুর কেন্দ্র থেকে জয়ী হন।
তথ্যপ্রযুক্তিনির্ভর শাসন
তথ্যপ্রযুক্তিনির্ভর শাসন ( "ইলেকট্রনিক গভার্নেন্স" বা e-governance) বলতে তথ্য ও যোগাযোগ প্রযুক্তি (মূলত ইন্টারনেট) ব্যবহার করে সরকারী সেবা, তথ্যের আদানপ্রদান, যোগাযোগমূলক লেনদেন, সরকার-থেকে-নাগরিক (government-to-citizen বা G2C) সেবা, সরকার-থেকে-ব্যবসা সেবা (government-to-business বা G2B), সরকার-থেকে-সরকার সেবা (government-to-government G2G), সরকার থেকে চাকুরীজীবী সেবা (government-to-employees বা G2E) সহ সমগ্র সরকারী কাঠামোর মধ্যে পশ্চাৎ-কার্যালয় প্রক্রিয়া ও আন্তঃক্রিয়াসমূহ সম্পাদন বা সরবরাহ করাকে বোঝায়। তথ্যপ্রযুক্তিনির্ভর প্রশাসনের মাধ্যমে সরকারের বিভিন্ন সেবা সহজে, দ্রুত, দক্ষভাবে, কম খরচে ও স্বচ্ছভাবে নাগরিকদের কাছে সুলভ করা যায়। সরকারের জবাবদিহিতা এতে বৃদ্ধি পায়। সরকারের বিভিন্ন মন্ত্রণালয়ের মধ্যে সহযোগিতা সহজতর হয়। সরকারী সেবাদান প্রক্রিয়াগুলি সহজে অনুসরণ করা যায়।
ফ্রিবিএসডি
ফ্রিবিএসডি () রিসার্চ ইউনিক্স থেকে বার্কলে সফটওয়্যার ডিস্ট্রিবিউশন দ্বারা অবতীর্ণ একটি ফ্রি ও ওপেন সোর্স ইউনিক্স-সদৃশ অপারেটিং সিস্টেম। ফ্রিবিএসডি বিএসডি-এর প্রত্যক্ষ বংশধর, যেটাকে আগে "বিএসডি ইউনিক্স" অথবা "বার্কলে ইউনিক্স" বলা হতো। ফ্রিবিএসডির প্রথম সংস্করণ ১৯৯৩ সালে মুক্তি পায় এবং ২০০৫ সাল মোতাবেক, ফ্রিবিএসডি সর্বাধিক ব্যবহৃত ওপেন সোর্স বিএসডি অপারেটিং সিস্টেম, যা মোট ইন্সটলকৃত বিএসডি সিস্টেমের এক তৃতীয়াংশেরও অধিক।
ফ্রিবিএসডির লিনাক্সের সাথে বেশ কিছু সাদৃশ্য রয়েছে। তবে দুটো প্রধান পার্থক্য হলো: ফ্রিবিএসডি একটি পরিপূর্ণ সিস্টেম নিয়ন্ত্রন করে, যথা এ প্রকল্প একটি কার্নেল, ডিভাইস ড্রাইভারসমূহ, ইউজারল্যান্ড ইউটিলিটিসমূহ, এবং ডকুমেন্টেশন প্রদান করে, যেখানে লিনাক্স শুধুমাত্র কার্নেল ও ড্রাইভার ব্যতীত অন্য অংশের জন্যে তৃতীয় পক্ষের দ্বারস্ত হয়; আর ফ্রিবিএসডির সোর্স কোড একটি অনুমোদনকারী বিএসডি লাইসেন্সের অধীনে মুক্তি পায় যেখানে লিনাক্স কপিলেফট জিপিএল লাইসেন্সের অধীনে মুক্তি পায়।
ফ্রিবিএসডি প্রকল্পে একটি নিরাপত্তা টিম অন্তর্ভূক্ত রয়েছে, যারা ভিত ডিস্ট্রিবিউশনে আসা সমস্ত সফটওয়্যার দেখে। বাড়তি তৃতীয় পক্ষের সফটওয়্যারের এক প্রশস্ত অংশ পিকেজি প্যাকেজ ব্যবস্থাপনা ব্যবস্থা বা ফ্রিবিএসডি পোর্ট অথবা সোর্স কোড কম্পাইল করে ইন্সটল করা যায়।
এর লাইসেন্স ব্যবস্থার জন্যেয ফ্রিবিএসডির অধিকাংশ লোডভিত অন্য অপারেটিং সিস্টেমের অখণ্ড অংশে পরিণত হয়েছে। এ তালিকায় রয়েছে অ্যাপলের ডারউইন (ম্যাকওএস, আইওএস, ওয়াচওএস এবং টিভিওএসের ভিত), ফ্রিএনএএস, নিন্টেন্ডো সুইচ সফটওয়্যার সিস্টেম, এবং সনির প্লেস্টেশন ৩ ও ৪-এর সিস্টেম সফটওয়্যার।
অ্যান্ড্রয়েডের জন্য গুগলের অ্যাপসমূহের তালিকা
অ্যান্ড্রয়েডের জন্য গুগলের অ্যাপসমূহের তালিকা হল গুগল দ্বারা উন্নয়নকৃত এর অ্যান্ড্রয়েড অপারেটিং সিস্টেমের জন্য মোবাইল অ্যাপ্লিকেশনের তালিকা। সবগুলো অ্যাপ্লিকেশনই গুগল প্লে স্টোর থেকে বিনামূল্যে সংগ্রহ করা যায়। মোবাইল নির্মাতা ও অ্যান্ড্রয়েড সংস্করণের ওপর নির্ভর করে কিছু অ্যাপ্লিকেশন পূর্ব থেকেই মোবাইলে সংযুক্ত থাকতে পারে। এগুলোর মধ্যে জি-বোর্ডের মত কিছু অ্যাপ্লিকেশন অ্যান্ড্রয়েডের পুরনো সংস্করণে সমর্থনযোগ্য নাও হতে পারে।
মনজিল
কুরআন পাঠকারী যাতে এক সপ্তাহে পুরো কুরআন সম্পূর্ণ পাঠ করতে পারেন, সেক্ষেত্রে সুবিধার জন্য পুরো কুরআনকে সাত ভাগে ভাগ করা হয়েছে। এই সাত ভাগের প্রত্যেক ভাগকে একেকটি মনজিল () বলা হয়।
এই সাত ভাগ নিম্নরূপ:
ইর‍্যাসসি
ইর‍্যাসসি (, অডিও)) গ্নু/লিনাক্স, ফ্রিবিএসডি, ম্যাকওএস এবং মাইক্রোসফট উইন্ডোজের জন্যে একটি আইআরসি ক্লায়েন্ট প্রোগ্রাম। এটি জানুয়ারি ১৯৯৯ সালে মুক্তি পায়।
ইর‍্যাসসি সি প্রোগ্রামিং ভাষায় লেখা হয়েছে এবং সাধারণ কার্যে টেক্সট-মোড ব্যবহারকারী ইন্টারফেস ব্যবহার করে।
উন্নয়নকারীদের মতে, ইর‍্যাসসি স্ক্র‍্যাচ থেকে লেখা হয়েছে। এটা তাদেরকে বিদ্যমান কোডভিতের সীমাবদ্ধতা থেকে মুক্ত করে এবং নিরাপত্তা এবং কাস্টমাইজেশনের মত ইশুগুলোর উপর পূর্ণ নিয়ন্ত্রন প্রদান করে। এর কার্যক্রম ও উপস্থিতি পালটাতে অসংখ্য পার্ল স্ক্রিপ্ট রয়েছে। এনক্রিপশন যুক্ত করার প্লাগ-ইন এবং প্রটোকলও রয়েছে। কনফিগারেশন ফাইলে পরিবর্তন এনেও ইর‍্যাসসি পরিবর্তন করা যায়।
সিমিউজ
সিমিউজ বা সি* মিউজিক প্লেয়ার () ইউনিক্স-সদৃশ অপারেটিং সিস্টেমের জন্যে একটি ছোট ও দ্রুত অডিও প্লেয়ার। সিমিউজ জিপিএল লাইসেন্সের অধীনের মুক্তিপ্রাপ্ত ও টেক্সট-ভিত্তিক ব্যবহারকারী ইন্টারফেসে চালিত হয়। এটি এনকার্সেস কর্তৃক গঠিত।
এর টেক্সট-অনলি ডিজাইন প্রোগ্রামটি চালানোর জন্যে কম রিসোর্স খরচ করে, যা এটাকে পুরোনো ও কম ক্ষমতাসম্পন্ন কম্পিউটার ও সাথে সাথে যেখানে গুই ব্যবস্থা নেই (যেমন এক্স উইন্ডো সিস্টেম) এসব সিস্টেমের জন্যে উপযুক্ত নির্বাচনে পরিণত করেছে।
শফিক আহমেদ
ব্যারিস্টার শফিক আহমেদ (জন্ম:) হলেন বাংলাদেশ আওয়ামী লীগের একজন রাজনীতিবিদ, বাংলাদেশী আইনজীবি ও সংসদ সদস। তিনি ২০০৯ থেকে ২০১৪ পর্যন্ত বাংলাদেশ সরকারের আইন, বিচার ও সংসদ বিষয়ক মন্ত্রণালয়ের মন্ত্রী ছিলেন।
শফিক আহমেদ ১৯৩৭ সালের ১৬ জুলাই কুমিল্লা জেলায় জন্মগ্রহণ করেন। তিনি ১৯৫৮ সালে ঢাকা বিশ্ববিদ্যালয় থেকে ভুগোলে বিএ অনার্স এবং ১৯৫৯ সালে মাস্টার্স ডিগ্রী নেন। ১৯৬৩ সালে তিনি ঢাকা বিশ্ববিদ্যালয় থেকে এলএলবি পাশ করেন। ১৯৬৭ সালে লন্ডনের কিংস কলেজ থেকে বার-এট-ল ডিগ্রী নেন।
ব্যারিস্টার শফিক ১৯৬৯ থেকে ১৯৭৩ সাল পর্যন্ত ঢাকা বিশ্ববিদ্যালয়ের আইন বিভাগের খণ্ডকালীন শিক্ষকতা করেন। তিনি সিটি ল কলেজের অধ্যক্ষ হিসেবেও দায়িত্ব পালন করেছিলেন। ১৯৬৭ সালে হাইকোর্টে আইনজীবী হিসেবে তালিকাভুক্ত হন এবং ১৯৮৯ সালে আপীল বিভাগের জেষ্ঠ্য আইনজীবি হিসেবে নথিভুক্ত হন। শফিক ১৯৯৯ – ২০০০ এবং ২০০৮ – ২০০৯ সালে সুপ্রিম কোট বার অ্যাসোসিয়েশনে সভাপতি নির্বাচিত হয়েছিলেন। এছাড়াও তিনি বার কাউন্সিলের সহ-সভাপতি ছিলেন।
মাদ্রিদ ডার্বি
এল ডার্বি মাদ্রিলেনিয়ো () হলো স্পেনের মাদ্রিদের দুটি ক্লাব আতলেতিকো মাদ্রিদ এবং রিয়াল মাদ্রিদের মধ্যকার ফুটবল ম্যাচের নাম। মূলত এটি দ্বারা স্পেনীয় চ্যাম্পিয়নশিপ প্রতিযোগিতায় অনুষ্ঠিত ম্যাচকে উল্লেখ করা হয়, তবে আজকাল এই শব্দটি সাধারণীকরণ করা হয়েছে এবং দুটি ক্লাবের মধ্যে প্রতিটি একক ম্যাচ এই নামটি অন্তর্ভুক্ত করা হয়ে থাকে; যেমন: উয়েফা চ্যাম্পিয়নস লীগ, কোপা দেল রে ইত্যাদি। এই দুটি ক্লাব ২০১৩–১৪ উয়েফা চ্যাম্পিয়নস লীগের ফাইনালে দেখা হয়েছিল, এর ফলে উক্ত প্রতিযোগিতায় প্রথমবারের মতো একই শহরের দুটি ক্লাব ফাইনালে মুখোমুখি হয়েছিল। তারা ২০১৮ উয়েফা সুপার কাপেও দেখা হয়েছিল; এর ফলে প্রথমবারের মতো একই শহরের দুটি ক্লাব উয়েফা সুপার কাপের মুখোমুখি হয়েছিল।
ব্রুস ডুল্যান্ড
ব্রুস ডুল্যান্ড (; জন্ম: ১ নভেম্বর, ১৯২৩ - মৃত্যু: ৮ সেপ্টেম্বর, ১৯৮০) দক্ষিণ অস্ট্রেলিয়ার কোয়ানডিলা এলাকায় জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেট তারকা ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৪৭ থেকে ১৯৪৮ সময়কালে সংক্ষিপ্ত সময়ের জন্যে অস্ট্রেলিয়া দলের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর অস্ট্রেলীয় ক্রিকেটে সাউথ অস্ট্রেলিয়া দলের প্রতিনিধিত্ব করেছেন। দলে তিনি মূলতঃ অল-রাউন্ডারের ভূমিকায় অবতীর্ণ হয়েছিলেন। ডানহাতে ব্যাটিংয়ের পাশাপাশি লেগ ব্রেক গুগলি বোলিং করতেন।
১৯৪০-এর দশকের শেষদিকে সমগ্র খেলোয়াড়ী জীবনে তিনটিমাত্র টেস্টে অংশগ্রহণের সুযোগ হয় তাঁর। ১৯৪৬-৪৭ মৌসুমে ইংরেজ দল অ্যাশেজ সিরিজ খেলার জন্যে অস্ট্রেলিয়া গমন করে। মেলবোর্নে সিরিজের তৃতীয় টেস্টে খেলার জন্য দল নির্বাচকমণ্ডলী কর্তৃক আহুত হন। ঐ টেস্টে তিনি ৪/৬৯ ও ১/৮৪ লাভ করেন। উইকেটের এক প্রান্ত ধরে রেখে কলিন ম্যাককুলের একমাত্র টেস্ট সেঞ্চুরি হাঁকানোয় প্রভূতঃ অবদান রাখেন। মেলবোর্নের চতুর্থ টেস্টেও তাঁকে রাখা হয়। এবারো তিনি কিথ মিলারের অভিষেক শতক হাঁকানোয় প্রভূতঃ সহায়তা করেন। তবে খেলায় তিনি ১৯৮ রান খরচ করে মাত্র ৩ উইকেট পেয়েছিলেন। ফলশ্রুতিতে, জর্জ ট্রাইবকে প্রাধান্য দিয়ে তাঁকে দলের বাইরে রাখা হয়। ১৯৪৮ সালে ইংল্যান্ড গমনে ডগ রিং ও কলিন ম্যাককুলের ন্যায় লেগ স্পিন বোলারদেরকে অগ্রাধিকার দেয়ার ফলে তাঁর টেস্ট খেলোয়াড়ী জীবনের সমাপ্তি ঘটে।
দ্বিতীয় বিশ্বযুদ্ধ চলাকালীন দক্ষিণ প্রশান্ত মহাসাগরীয় অঞ্চলে অস্ট্রেলীয় কমান্ডো বাহিনীতে দায়িত্ব পালন করেছেন তিনি। যুদ্ধ শেষ হবার পর শেফিল্ড শিল্ড প্রতিযোগিতায় সাউথ অস্ট্রেলিয়ার পক্ষে প্রথম-শ্রেণীর ক্রিকেটে অংশগ্রহণ করেন। যুদ্ধ পরবর্তী সময়কালে অস্ট্রেলিয়ায় প্রথম হ্যাট্রিক লাভকারীর ভূমিকায় অবতীর্ণ হয়েছিলেন।
ল্যাঙ্কাশায়ার লীগে খেলার জন্যে ইংল্যান্ড গমন করেন তিনি। এরপর আবাসিক শর্তাবলী পূরণ হলে নটিংহ্যামশায়ারের (নটস) পক্ষে খেলার যোগ্যতা লাভ করেন। ১৯৫০-৫১ মৌসুমে কমনওয়েলথ দলের সদস্যরূপে ভারত ও সিলন গমন করেন।
কাউন্টি ক্রিকেটে দলটি বেশ নীচের দিকে অবস্থান করছিল। প্রথম বিদেশী খেলোয়াড় হিসেবে দলকে শক্তিধরে রূপান্তরে গুরুদায়িত্ব পালন করেন। ১৯৫৩ থেকে ১৯৫৭ সাল পর্যন্ত দলটির পক্ষে খেলেন। এ সময়ে ২৪.৫২ গড়ে ৪৭৮২ রান ও ১৮.৮৬ গড়ে ৭৭০ উইকেট দখল করেছিলেন তিনি। দুই মৌসুমে ১০০০ রান ও ১০০ উইকেট লাভের ন্যায় ডাবল পেয়েছেন। আরেক মৌসুমে মাত্র ৩০ রান কম সংগ্রহের কারণে ডাবল লাভ করা থেকে বঞ্চিত হন। ১৯৫৪ সালে ট্রেন্ট ব্রিজে এসেক্সের বিপক্ষে ৮৩ রান খরচায় ১৬ উইকেট পান। ঐ মৌসুমে নটিংহ্যামশায়ারের পক্ষে ১৮১ উইকেট পান। এ সংগ্রহটি অদ্যাবধি ক্লাব রেকর্ডরূপে টিকে রয়েছে।
জেন্টলম্যান বনাম প্লেয়ার্সের মধ্যকার খেলায় দুইবার প্লেয়ার্সের পক্ষে খেলেছেন। ইংরেজ কাউন্টি ক্রিকেটে অসাধারণ ক্রীড়াশৈলী প্রদর্শনের স্বীকৃতিস্বরূপ ১৯৫৫ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হন ব্রুস ডুল্যান্ড।
ক্রিকেট খেলার পাশাপাশি বেসবল খেলায়ও তাঁর সবিশেষ দক্ষতা ছিল। নিজ রাজ্যদলে অন্যতম সেরা পিচার হিসেবে পরিচিতি পেয়েছিলেন তিনি। ক্রিকেটসহ বেসবলেও অস্ট্রেলিয়ার পক্ষে খেলেছেন ব্রুস ডুল্যান্ড। ৮ সেপ্টেম্বর, ১৯৮০ তারিখে দক্ষিণ অস্ট্রেলিয়ার বেডফোর্ড পার্কে ৫৬ বছর বয়সে ব্রুস ডুল্যান্ডের দেহাবসান ঘটে।
ক্রিস্তো গঞ্জালেজ
ক্রিস্তো রামোন গঞ্জালেজ পেরেজ (জন্ম: ২৪ অক্টোবর ১৯৯৭) হলেন একজন স্পেনীয় ফুটবলার, যিনি বর্তমানে স্পেনীয় ক্লাব রিয়াল মাদ্রিদ কাস্তিয়ার হয়ে একজন আক্রমণভাগের খেলোয়াড় হিসেবে খেলেন।
বাঁশকুনি
বাঁশকুনি (বৈজ্ঞানিক নাম: "Lethe confusa (Aurivillius)") প্রজাতি দক্ষিণ ও দক্ষিণ-পূর্ব এশিয়ায় প্রাপ্ত "নিমফ্যালিডি" (Nymphalidae) গোত্র ও 'স্যাটিরিনি' (Satyrinae) উপ-গোত্রের অন্তর্ভুক্ত প্রজাপতি।
বাঁশকুনি এর প্রসারিত অবস্থায় ডানার আকার ৫০-৬০ মিলিমিটার দৈর্ঘ্যের হয়।
ভারতে প্রাপ্ত বাঁশকুনি এর উপপ্রজাতি হল-ভারতে জম্মু ও কাশ্মীর থেকে অরুণাচল প্রদেশ ও উত্তর-পূর্ব ভারত, নেপাল, ভুটান, পাকিস্তান, মায়ানমার থেকে জাভার বিভিন্ন অঞ্চলে এদের দেখা যায়।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
ডানার উপরিতল : ডানার উপরিতলের রঙ মূলত বাদামি ও কালচে বাদামি। সামনের ডানার সাদা তির্যক ডিসকাল বন্ধনীটি কোস্টা থেকে উৎপন্ন হয়ে আড়াআড়িভাবে টর্নাস-এর সামান্য উপর পর্যন্ত বিস্তৃত এবং প্রায় সরলরৈখিক উক্ত বন্ধনীটি কাছাকাছি এসে সামান্য বেঁকে গেছে ভিতরের দিকে। সামনের ডানার শীর্ষভাগে (apex) ২-৩ টি অস্পষ্ট ও ফ্যাকাশে সাদা প্রি-এপিক্যাল ছোপ তির্যকভাবে সজ্জিত। সাব-টার্মিনাল রেখাটি অস্পষ্ট ও টার্মিনাল প্রান্তরেখা সাদা। নিচের ডানার টার্মেন আঁকাবাঁকা ও খাঁজকাটা এবং ৪ নং শিরায় দাঁতের ন্যায় বড় খাঁজযুক্ত। এই চক্ষু বিন্দুর সারিটি আসলে ডানার নিম্নতলের চক্ষু বিন্দুর সারির ছাপ। কেন্দ্রে সাদা বিন্দুযুক্ত অস্পষ্ট চক্ষু বিন্দুর (ocillie) একটি পোস্ট-ডিসকাল সারি বর্তমান যেগুলির মধ্যে সর্বনিম্ন চক্ষুবিন্দুটি বৃহত্তর। এই সাব-টার্মিনাল রেখাটি টার্মিনাল প্রান্তরেখার সাথে প্রায় সমান্তরাল। পুরুষ নমুনায় ৬ নং শিরার গোড়ায় (base) কালো ব্র্যান্ড চোখে পরে।
ডানার নিম্নতল : ডানার নিম্নতলের রঙ বাদামি ও কালচে বাদামীতে মেশানো। সামনের ডানার ডিসকাল বন্ধনীটি উপরিতলেরই অনুরূপ। এপিকাল অর্দ্ধে একটু নিচে পাশাপাশি দুটি কালো চক্ষুবিন্দু (ocilii) ঈষদ কমলা-হলুদ রেখা দ্বারা সীমায়িত (bordered)। প্রি-এপিকাল অংশে খুব ছোট, তেরছা একটি সাদা বন্ধনী (band) বিদ্যমান যাহা কোস্টার সাথে যুক্ত। উভয় ডানার সাব-বেসাল, সাব-টার্মিনাল ও টার্মিনাল অংশে আঁকাবাঁকা সাদা রেখা লক্ষ্য করা যায়।
পিছনের ডানায় আঁকাবাঁকা, অনিয়মিত ও কৌণিক সাদা ডিসকাল রেখা এবং সুস্পষ্ট, বক্র ও কালো চক্ষুবিন্দুর (ocilii) একটি সারি বর্তমান। চক্ষুবিন্দুগুলি কেন্দ্রে সাদা বিন্দুযুক্ত ও ঈষদ কমলা-হলুদ রেখা দ্বারা সীমায়িত (bordered )। এপিকাল চক্ষুবিন্দুটি ও সারির শেষ চক্ষুবিন্দুটি আলাদাভাবে সাদা অস্পষ্ট রিং দিয়ে ঘেরা এবং মাঝের চক্ষুবিন্দুগুলি একসাথে সাদা অস্পষ্ট ঢেউখেলানো রেখা দ্বারা আবৃত। এপিকাল চক্ষুবিন্দুটি সর্ববৃহৎ। টার্মেন আঁকাবাঁকা ও খাঁজকাটা এবং ৪ নং শিরায় দাঁতের মতো আকৃতি যুক্ত (dentated)।
ট্রি-ব্রাউন পরিবারের মধ্যে বাঁশকুনি একমাত্র প্রজাতি যার স্ত্রী ও পুরুষ নমুনা পার্থক্যহীন। শুঙ্গ, মাথা, বক্ষ (thorux) ও উদর ফ্যাকাশে বাদামি। শুঙ্গ শীর্ষভাগে কমলা-হলুদ।
নিচু উচ্চতাযুক্ত অঞ্চলে বাঁশকুনি প্রজাতিকে বেশি দেখা যায়। এদের উড়ান দ্রুত ও অনিয়মিত। এরা কখনো বেশি সময় ধরে ওড়েনা। ফুল ও পচা ফলে বসে এদের মধু ও রস পান করতে দেখা যায়। নিচু ঝোপঝাড় , গাছের ডাল এবং গুঁড়িতে এবং পাহাড়ের দেওয়ালে এরা বসে প্রধানতঃ ডানা বন্ধ অবস্থায়। পাহাড়ের পাদদেশ থেকে ২০০০ মি. উচ্চতা পর্যন্ত পথের ধারে ও জঙ্গলের কিনারে এদের দর্শন মেলে। ফেব্রুয়ারী থেকে নভেম্বর পর্যন্ত এদের গতিবিধি লক্ষ্য করা যায়। পুরুষরা আঞ্চলিক বা স্থানিক (territorial) ও কলহপ্রবন। এই প্রজাতি ঘাসে ডিম পারে। সমতলভূমিতে ঝোপঝাড় ও বাঁশবাগানে এদের দেখা মেলে।
ক্রিস্টোফার প্লামার
আর্থার ক্রিস্টোফার অর্মে প্লামার সিসি (জন্ম: ১৩ ডিসেম্বর ১৯২৯) হলেন একজন কানাডীয় অভিনেতা। ছয় দশকের অধিক সময়ের কর্মজীবনে তিনি শতাধিক চলচ্চিত্রে অভিনয় করেছেন। ১৯৫৮ সালে "স্টেজ স্ট্রাক" দিয়ে তাঁর চলচ্চিত্র জীবন শুরু হয়। তিনি "দ্য সাউন্ড অব মিউজিক" (১৯৬৫) ছবিতে ক্যাপ্টেন গেয়র্গ ফন ট্রাপ চরিত্রে অভিনয়ের জন্য সর্বাধিক পরিচিতি অর্জন করেন। পরবর্তীকালে তিনি অসংখ্য ঐতিহাসিক চরিত্রে অভিনয় করেছেন, তন্মধ্যে রয়েছে "ওয়াটারলু" (১৯৭০) ছবিতে ওয়েলিংটনের প্রথম ডিউক আর্থার ওয়েলেসলি, "দ্য ম্যান হু উড বি কিং" (১৯৭৫) ছবিতে রুডইয়ার্ড কিপলিং, "দি ইনসাইডার" (১৯৯৯) ছবিতে মাইক ওয়ালেস, "দ্য লাস্ট স্টেশন" (২০০৯) ছবিতে লিও তলস্তয়, "দি এক্সেপশন" (২০১৬) ছবিতে দ্বিতীয় কাইসার ভিলহেল্ম, এবং "অল দ্য মানি ইন দ্য ওয়ার্ল্ড" (২০১৭) ছবিতে জে. পল গেটি।
প্লামার তাঁর অভিনয় জীবনে একাধিক পুরস্কার অর্জন করেছেন, তন্মধ্যে রয়েছে একটি একাডেমি পুরস্কার, দুটি এমি পুরস্কার, একটি গোল্ডেন গ্লোব পুরস্কার, একটি জিনি পুরস্কার, একটি টনি পুরস্কার, একটি বাফটা পুরস্কার এবং একটি স্ক্রিন অ্যাক্টরস গিল্ড পুরস্কার। তিনি অভিনয়ের ত্রি-মুকুট (একাডেমি, এমি ও টনি পুরস্কার) বিজয়ী অভিনয়শিল্পীদের একজন। তিনি ৮২ বছর বয়সে "বিগিনার্স" (২০১০) চলচ্চিত্রের জন্য শ্রেষ্ঠ পার্শ্ব অভিনেতা বিভাগে একাডেমি পুরস্কার অর্জন করেন এবং ৮৮ বছর বয়সে "অল দ্য মানি ইন দ্য ওয়ার্ল্ড" চলচ্চিত্রের জন্য শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন। ফলে তিনিই শ্রেষ্ঠ পার্শ্ব অভিনেতা বিভাগে বয়োজ্যেষ্ঠ একাডেমি পুরস্কার বিজেতা ও মনোনীত ব্যক্তি।
অ্যালিসিয়া ভন রিটবার্গ
অ্যালিসিয়া গ্রেফিন "(কাউন্টেস)" ভন রিটবার্গ (জন্ম ১০ ডিসেম্বর ১৯৯৩) একজন জার্মান অভিনেত্রী। বহু জার্মান চলচ্চিত্র ও টেলিভিশন সিরিজে অভিনয়ের পর, ২০১৪ সালে মুক্তিপ্রাপ্ত"ফিউরি" চলচ্চিত্রে এমা চরিত্রে তার সংক্ষিপ্ত ভূমিকার মাধ্যমে তিনি জার্মানীর বাইরের দর্শকদের দৃষ্টি আকর্ষণে সমর্থ হন।
"অ্যান্ড অল অয়্যার সাইলেন্ট" চলচ্চিত্রে দত্তক সন্তান হিসাবে অভিনয়ের মাধ্যমে তিনি বাভারিয়ান টেলিভিশন এ্যাওয়ার্ডে ২০১৩ ইয়ং আর্টিস্ট এ্যাওয়ার্ড অর্জন করেন।
২০১৪ সালে ব্র্যাড পিট, লোগান লারম্যান এবং শিয়া লাবেফের সাথে ডেভিট আয়ার পরিচালিত "ফিউরি" চলচ্চিত্রে এমা চরিত্রে সংক্ষিপ্ত ভূমিকাশ অভিনয় করেন।
তাকে আরও দেখা যায় সুজানা হোয়াইট পরিচালিত "আওয়ার কাইন্ড অব ট্রেইটর" চলচ্চিত্রে যেটি ২০১৬ সালে মুক্তি পায়।
অভিনয়ের পাশাপাশি তিনি জেপেলিন বিশ্ববিদ্যালয়ে কর্পোরেট ম্যানেজম্যান্ট ও অর্থনিতি নিয়ে পড়াশোনা করছেন।
দুনিয়া কাঁপানো তৈমুর লং (বই)
দুনিয়াকাঁপানো তৈমুর লং বা হ্যারল্ড ল্যামের ইতিহাস আশ্রিত উপন্যাস, যেখানে তিনি ইতিহাস খ্যাত সেনাধ্যক্ষ তৈমুর লং এর জীবন চিত্রায়িত করেন। বইটিতে তিনি তৈমুর লঙের শৈশব থেকে তার জীবনের শেষ অংশ পর্যন্ত নানা বিষয় গল্পের ঢঙে তুলে ধরেন।
হ্যারল্ড ল্যাম্ব অ্যাডভেঞ্চার ম্যাগাজিনের একজন লেখক এবং বিখ্যাত ইতিহাস আশ্রিত ঔপন্যাসিক। এসব সময়ের লেখার জন্যে তাকে একজন বিশেষজ্ঞ মানা হয়। বইটি পারস্য কল্পকাহিনী তামের লেঙের পশ্চিমা সংস্করণ।
যখন শিশুটির প্রথম জন্ম হয় তার মা-বাবা তাকে পবিত্র শেখের কাছে নিয়ে যায়া আশির্বাদের জন্যে। ক্বোরয়ানের যে অংশ শেখ পড়ছিলেন সেখানকার এক শব্দ থেকে তিনি তার নাম তামুরু রাখেন। তার জীবনে তৈমুর আলেকজান্ডার ব্যাতীত যে কারও চেয়ে বেশি রাজ্য দখল করেছেন। একজন হিংস্র আক্রমণকারী ছাড়াও তিনি ছিলেন একজন বুদ্ধিমান ও জ্ঞানী লোক। তিনি বেশ কিছু ভাষা বলতে পারতেন এবং কবিতা, সংগীত ল, শিল্পের একজন বড় সমাঝদার ছিলেন।
২০১৮-১৯ ভারতে আয়ারল্যান্ড বনাম আফগানিস্তান ক্রিকেট দল
আয়ারল্যান্ড ক্রিকেট দল তিনটি টুয়েন্টি২০ আন্তর্জাতিক, পাঁচটি একদিনের আন্তর্জাতিক এবং একমাত্র টেস্ট ক্রিকেট খেলার জন্য আফগানিস্তানের বিরুদ্ধে ভারত সফর করে, যা ফেব্রুয়ারি থেকে মার্চ ২০১৯-এ অনুষ্ঠিত হয়।
ইউসুফ ইদ্রিস
ইউসুফ ইদ্রিস () (১৯শে মে, ১৯২৭ – ১লা আগস্ট, ১৯৯১) একজন মিশরীয় নাট্যকার, ছোট গল্পকার এবং উপন্যাসিক।
১৯'শে মে ১৯২৭ সালে মিশরের ফাকুশ(فاقوس) শহরে জন্মগ্রহণ করেন। তিনি প্রাদেশিক রাজধানীতে মাধ্যমিক শিক্ষা শেষে চিকিৎসা শাস্ত্রে উচ্চ শিক্ষার উদ্দেশ্যে ১৯৪৫ সালে কাহেরা গমন করেন। সেখানে ১৯৪৭ সালে চিকিৎসা শাস্ত্রে এম.বি.বি.এস ডিগ্রী অর্জন করেন। অবশেষে ১৯৫১ সালে চিকিৎসা বিজ্ঞানের মনোবিজ্ঞান বিশেষজ্ঞ হিসেবে ডিগ্রী অর্জন করেন। কাহেরায় অবস্থান কালে বিভিন্ন পত্র-পত্রিকায় লেখার মাধ্যমে নিজের সাহিত্য জীবন শুরু করেন।
ইউসুফ ইদ্রিস ১ লা আগস্ট ১৯৯১ সালে ৬৪ বছর বয়সে হার্ট অ্যাটাকে লন্ডনে পরলোক গমন করেন।
কেনটারবারি বিশ্ববিদ্যালয়
কেনটারবারি বিশ্ববিদ্যালয় নিউজিল্যান্ডের দ্বিতীয় প্রাচীনতম বিশ্ববিদ্যালয়।
নিউজিল্যান্ড বিশ্ববিদ্যালয় এর একটি অন্তর্ভুক্ত কলেজ হিসেবে ১৮৭৩ সালে এটি যাত্রা শুরু করে। এটির আসল ক্যাম্পাস ছিল ক্রিস্টচার্চ সেন্ট্রাল সিটিতে। কিন্তু, ১৯৬১ সালে এটি একটি বিশ্ববিদ্যালয়ের মর্যাদা লাভ করে এবং এর পুরাতন ক্যাম্পাস থেকে নতুন ক্যাম্পাসে স্থানান্তরিত হয়। ১৯৭৫ সালের ১ মে এই স্থানান্তর সম্পূর্ণ হয়। বর্তমানে বিশ্ববিদ্যালয়টি কয়েকটি অনুষদে ডিগ্রি প্রদান করে, এর মধ্যে উল্লেখযোগ্য হল মানবিক অনুষদ, ব্যবসা, শিক্ষা, চারুকলা, প্রকৌশল, আইন, সঙ্গিত, সমাজ কর্ম, বিজ্ঞান, খেলাধুলা প্রশিক্ষণ ইত্যাদি।
বিশ্ববিদ্যালয়ের ক্যাম্পাসের আয়তন প্রায় । এটির মূল ক্যাম্পাস নিউজিল্যান্ডের ক্রিস্টচার্চ শহরের ইলাম শহরতলীতে অবস্থি। বিশ্ববিদ্যালয়টিতে তিনটি গ্রন্থাগার রয়েছে। এটির কেন্দ্রিয় গ্রন্থাগার অবস্থিত পুয়াকা-জেমস হেইট ভবনে।
বিশ্ববিদ্যালয়টিতে শিক্ষার্থীদের থাকার জন্য দশটি ছাত্রাবাস রয়েছে। যেখানে প্রায় ২,২৭৯ জন শিক্ষার্থী বসবাস করতে পারে। এই দশটির মধ্যে ইলাম এপার্টমেন্ট এবং ইউনিভার্সিটি হল সবচেয়ে বড়।
ঘাটাল বিধানসভা কেন্দ্র
ঘাটাল (বিধানসভা কেন্দ্র) ভারতীয় রাজ্য পশ্চিমবঙ্গের পশ্চিম মেদিনীপুর জেলার একটি বিধানসভা কেন্দ্র। এই কেন্দ্রটি তপসিলি জাতির জন্য সংরক্ষিত।
ভারতের সীমানা পুনর্নির্ধারণ কমিশনের নির্দেশিকা অনুসারে, ২৩১ নং ঘাটাল (এসসি) বিধানসভা কেন্দ্রটি ঘাটাল পৌরসভা এবং ঘাটালখারার পৌরসভা, ঘাটাল সমষ্টি উন্নয়ন ব্লক এবং রাজনগর, সরবেড়িয়া-১ এবং সরবেড়িয়া-২ গ্রাম পঞ্চায়েত গুলি দাসপুর-১ সমষ্টি উন্নয়ন ব্লক এর অন্তর্গত।
ঘাটাল (এসসি) বিধানসভা কেন্দ্রটি ৩২ নং ঘাটাল লোকসভা কেন্দ্রের অন্তর্গত। পূর্বে এই কেন্দ্রটি আরামবাগ লোকসভা কেন্দ্র এর অন্তর্গত ছিল।
২০০৬, ২০০১, ১৯৯৬, ১৯৯১ এবং ১৯৮৭ সালের রাজ্য বিধানসভা নির্বাচনে, সিপিআই (এম) এর রতন পাখিরা ১৯৭ নং ঘাটাল (এসসি) বিধানসভা কেন্দ্র থেকে জয়ী হন তার নিকটতম প্রতিদ্বন্দ্বী ২০০৬ সালে বিজেপি এর অয়ন দোলুইকে পরাজিত করেন, ২০০১ সালে তৃণমূল কংগ্রেসের গোপাল কারককে, ১৯৯৬ সালে কংগ্রেসের রজনী কান্ত দোলুইকে, ১৯৯১ সালে কংগ্রেসের নিমাই বাগকে এবং ১৯৮৭ সালে কংগ্রেসের মধুসুদন দোলুইকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর গোপাল মণ্ডল ১৯৮২ সালে কংগ্রেসের নিমাই বাগকে পরাজিত করেন। সিপিআই (এম) এর গোপাল মণ্ডল ১৯৭৭ সালে জনতা পার্টির বানেশ্বর সাহাকে পরাজিত করেন।
১৯৭২ সালে কংগ্রেসের হরিসাধন দোলুই জয়ী হন। সিপিআই (এম) এর নন্দরানী দল ১৯৭১, ১৯৬৯ এবং ১৯৬৭ সালে জয়ী হন। সিপিআই এর নগেন দোলুই ১৯৬২ সালে জয়ী হন। ১৯৫৭ এবং ১৯৫১ সালে ঘাটাল যৌথ আসন ছিল। ১৯৫৭ সালে কংগ্রেস হরেন্দ্রনাথ দোলুই ও লক্ষ্মমান চন্দ্র সরকার উভয়ই জয়ী হন। স্বাধীন ভারতের প্রথম নির্বাচন ১৯৫১ সালে, সিপিআইয়ের অমুল্য চরণ দল এবং জ্যোতিষ চন্দ্র ঘোষ উভয়ই ঘাটাল যৌথ আসনে জয়ী হন।
তোমায় আমায় মিলে
তোমায় অামায় মিলে হলো স্টার জলসা চ্যানেলে প্রচারিত একটি ভারতীয় বাংলা টেলিভিশন ধারাবাহিক। এটি প্রতি সোম থেকে রবিবার রাত ৯:৩০ ঘটিকায় প্রচারিত হতো।
২০১৫-২০১৬
কে ভি কৃষ্ণ রাও
জেনারেল কোটিকালাপুড়ি ভেঙ্কট কৃষ্ণ রাও ভারতীয় সেনাবাহিনীর ১৪তম প্রধান ছিলেন। তিনি ১৯২৩ সালে জন্মগ্রহণ করেন এবং ২০১৬ সালে মারা যান। তিনি জম্মু-কাশ্মীর, নাগাল্যান্ড, মণিপুর এবং ত্রিপুরা রাজ্যের গভর্নর ছিলেন। ১৯৪২ সালে রাও ব্রিটিশ ভারতীয় সেনাবাহিনীতে ২য় লেফটেন্যান্ট হিসেবে কমিশন পেয়েছিলেন। ১৯৭১ সালের ভারত-পাকিস্তান যুদ্ধে রাও পূর্ব পাকিস্তানে ৮ম মাউন্টেন ডিভিশনের নেতৃত্ব দিচ্ছিলেন এবং পূর্ব পাকিস্তানের উত্তর-পূর্বাঞ্চল এলাকা তিনি পাকিস্তান সেনাবাহিনীর হাত থেকে মুক্ত করেছিলেন।
কে ভি কৃষ্ণ রাও ১৯৪২ সালের ৯ই আগস্ট ব্রিটিশ ভারতীয় সেনাবাহিনীর মাহার রেজিমেন্টের দ্বিতীয় ব্যাটেলিয়নে কমিশনপ্রাপ্ত হয়েছিলেন। দ্বিতীয় বিশ্বযুদ্ধে তিনি তরুণ অফিসার হিসেবে বার্মা, নর্থ-ওয়েস্ট ফ্রন্টিয়ার এবং বেলুচিস্তান এলাকায় যুদ্ধ করেছিলেন।
ইরাবতীর চুপকথা
"ইরাবতীর চুপকথা" হলো স্টার জলসা চ্যানেলে প্রচারিত একটি ভারতীয় বাংলা টেলিভিশন ধারাবাহিক। এটি প্রতি সোম থেকে রবিবার সন্ধ্যা ৭:০০ ঘটিকায় প্রচারিত হয়।
ভজ গোবিন্দ
"ভজ গোবিন্দ" হলো স্টার জলসা চ্যানেলে প্রচারিত একটি ভারতীয় বাংলা টেলিভিশন ধারাবাহিক।এটি শুরু হয়েছিলো ২৯ মে,২০১৭সালে।এটি প্রতি সোম থেকে রবিবার সন্ধ্যা ১০:০০ ঘটিকায় প্রচারিত হত। এটি হিন্দিতে জয় কৈহাইয়া লাল কি হিসাবে পুনর্নির্মিত করা হয়েছে।
ডন (১৯৭৮-এর চলচ্চিত্র)
ডন হচ্ছে ১৯৭৮ সালে মুক্তিপ্রাপ্ত একটি হিন্দি চলচ্চিত্র যেটির কাহিনী লিখেছিলেন সেলিম-জাভেদ জুটি (সেলিম খান এবং জাভেদ আখতার), প্রযোজনা করেছিলেন নরিমান ইরানি এবং পরিচালনা করেছিলেন চন্দ্র বরোত। চলচ্চিত্রটিতে অভিনয় করেছিলেন অমিতাভ বচ্চন, জিনাত আমান, প্রাণ, ইফতেখার, হেলেন, ওম শিবপুরি, সত্যেন্দ্র কাপুর এবং পিঞ্চু কাপুর। চলচ্চিত্রটির সঙ্গীত পরিচালনা করেছিলেন কল্যাণজী এবং আনন্দজী, এবং গীতিকার ছিলেন অঞ্জন এবং ইন্দিভার।
চলচ্চিত্রটিতে অমিতাভ বচ্চন দ্বৈত চরিত্রে অভিনয় করেছিলেন; একটি খল চরিত্র "ডন" হিসেবে যে বম্বের আন্ডারওয়ার্ল্ডের প্রধান এবং আরেকটি তারই মত দেখতে সাধারণ সহজ-সরল নিরাপরাধ গরীব মানুষ বিজয় নামের এক ব্যক্তির চরিত্রে। চলচ্চিত্রটির কাহিনী মূলত বিজয়ের ডন ভূমিকায় অবতীর্ণ হওয়া নিয়ে যে ডন মারা যাবার পর পুলিশ বাহিনীর উর্ধ্বতন কর্মকর্তা ডিএসপি ডি'সিল্ভার কথা শোনে।
চলচ্চিত্রটি ছিলো ১৯৭৮ সালের তৃতীয় সর্বোচ্চ আয়কারী হিন্দি চলচ্চিত্র এবং বক্স অফিস ইন্ডিয়া দ্বারা 'গোল্ডেন জুবিলী' স্বীকৃতি পেয়েছিলো। ১৯৮০ সালে তামিল ভাষায় "বিল্লা" নামে একটি অনুরূপ চলচ্চিত্রে রজনীকান্ত অভিনয় করেছিলেন যেটি এই চলচ্চিত্রেরই পুনঃনির্মাণ ছিলো এবং ব্যবসাসফল ছিলো।
আবুল খায়ের (দ্ব্যর্থতা নিরসন)
আবুল খায়ের দিয়ে নিচের ব্যক্তিদের বুঝানো হতে পারে:
উচ্চ মাধ্যমিক স্কুল সার্টিফিকেট
উচ্চ মাধ্যমিক সার্টিফিকেট (এইচ.এস.সি), আলিম, ডিপ্লোমা ইন-কমার্স, এইচ.এস.সি (ভোকেশনাল) এবং এইচ.এস.সি (ব্যবসায় ব্যবস্থাপনা) পরীক্ষা হল একটি সরকারী পরীক্ষা যা মাধ্যমিক ও উচ্চ মাধ্যমিক শিক্ষা বোর্ড এর অধীনে নেওয়া হয়। এই পরীক্ষায় অংশ নিতে হলে একাদশ ও দাদ্বশ শ্রেণীতে বাংলাদেশ শিক্ষা বোর্ড কর্তৃক অনুমোদিত কোন কলেজ থেকে কাউকে টেস্ট পরীক্ষায় উত্তীর্ণ হতে হবে। এবং বোর্ড কর্তৃক নির্ধারিত তারিখে মূল পরীক্ষায় শিক্ষার্থীদেরকে বসতে হয়। এই পরীক্ষা উচ্চ মাধ্যমিক পরীক্ষা হিসেবেও পরিচিত।
চন্দ্রকোণা বিধানসভা কেন্দ্র
চন্দ্রকোণা (বিধানসভা কেন্দ্র) ভারতীয় রাজ্য পশ্চিমবঙ্গের পশ্চিম মেদিনীপুর জেলার একটি বিধানসভা কেন্দ্র। এই কেন্দ্রটি তপসিলি জাতির জন্য সংরক্ষিত। পূর্বে এই আসনটি খোলা ছিল।
ভারতের সীমানা পুনর্নির্ধারণ কমিশনের নির্দেশিকা অনুসারে, ২৩২ নং চন্দ্রকোণা (এসসি) বিধানসভা কেন্দ্রটি চন্দ্রকোণা পৌরসভা, চন্দ্রকোণা-১ এবং চন্দ্রকোণা-২ সমষ্টি উন্নয়ন ব্লক এবং রামজীবনপুর পৌরসভা, ক্ষীরপাই পৌরসভা এবং নীজ নারাজল গ্রাম পঞ্চায়েত দাসপুর-১ সমষ্টি উন্নয়ন ব্লক এর অন্তর্গত।
চন্দ্রকোনা (এসসি) বিধানসভা কেন্দ্রটি ২৯ নং আরামবাগ (এসসি) লোকসভা কেন্দ্র এর অন্তর্গত।
২০০৬, ২০০১ এবং ১৯৯৬ সালের রাজ্য বিধানসভা নির্বাচনে, সিপিআই (এম) এর গুরুপদ দত্ত ১৯৬ নং চন্দ্রকোণা বিধানসভা কেন্দ্র থেকে জয়ী হন ২০০৬ সালে তৃণমূল কংগ্রেসের লক্ষীপ্রিয় মণ্ডলকে পরাজিত করেন, ২০০১ সালে তৃণমূল কংগ্রেসের প্রবীর কুশারিকে এবং ১৯৯৬ সালে কংগ্রেসের মলয় ভট্টাচার্যকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর উমাপতি চক্রবর্তী ১৯৯১ সালে ইউসিপিআইয়ের সত্য ঘোষালকে পরাজিত করেন, ১৯৮৭ সালে কংগ্রেসের শেখ খালিলুর রহমানকে, ১৯৮২ সালে নির্দলের সত্য ঘোষালকে এবং ১৯৭৭ সালে কংগ্রেসের জগন্নাথ গোস্বামীকে পরাজিত করেন।
সিপিআইয়ের সত্য ঘোষাল ১৯৭২ সালে জয়ী হন। সিপিআই (এম) এর ষোড়শী চৌধুরী ১৯৭১ এবং ১৯৬৯ সালে জয়ী হন। কংগ্রেসের ইন্দ্রজিৎ রায় ১৯৬৭ এবং ১৯৬২ সালে জয়ী হন। এর আগে আসন বিদ্যমান ছিল না।
তাজকিয়া
'
তাজকিয়াহ (تزكية) হল একটি আরবি-ইসলামিক পরিভাষা, সংক্ষেপে "'তাজকিয়া আল-নফস"" যার অর্থ "আত্মশুদ্ধি"। এটি এমন একটি প্রক্রিয়া যাতে নফস (আত্ম-প্রবৃত্তি বা কামনা) কে প্রবৃত্তি-কেন্দ্রিক দশা থেকে পরিবর্তন করে শুদ্ধি ও আল্লাহর প্রতি আত্মসমর্পণের দশায় নিয়ে যাওয়া হয়।
জেমস ই. ওয়েব
জেমস এডউইন ওয়েব (অক্টোবর ৭, ১৯০৬ - মার্চ ২৭, ১৯৯২) ছিলেন একজন আমেরিকান সরকারী কর্মকর্তা যিনি নাসার ২য় প্রধান হিসেবে ১৪ ফেব্রুয়ারী, ১৯৬১ থেকে ৭ অক্টোবর, ১৯৬৮ সাল পর্যন্ত দায়িত্ব পালন করেন।
জেমস ই. ওয়েবের স্মরণে, ২০০২ সালে, একটি পরিকল্পিত মহাকাশ দূরবীক্ষণ যন্ত্রের নাম জেমস ওয়েব স্পেস টেলিস্কোপ নামে নামকরিত করা হয়।
ওয়েব, পেটসি আইকেন ডগ্লাস কে ১৯৩৮ সালে বিয়ে করেন এবং তাদের দুটি সন্তান রয়েছেঃ সারাহ গরহাম ওয়েব (জন্মঃ১৯৪৫) এবং জেমস এডউইন ওয়েব জুনিয়র (জন্মঃ ১৯৪৭)।
ফ্রম দ্যা আর্থ টু দ্যা মুন মিনিসিরিজে ১৯৯৮ সালে ড্যান লরিয়া ওয়েবের চরিত্রে অভিনয় করেন।
২০১৬ সালের চলচ্চিত্র "হিডেন ফিগারস" এ কেন স্ট্রাঙ্ক ওয়েবের চরিত্রে অভিনয় করেন।
এছাড়া একটি মহাকাশ দূরবীক্ষণ যন্ত্রের নাম ওয়েবের নামানুসারে নামকরণ করা হয়।
প্যাটি ডিউক
অ্যানা মারি "প্যাটি" ডিউক (; ১৪ ডিসেম্বর ১৯৪৬ - ২৯ মার্চ ২০১৬) ছিলেন একজন মার্কিন অভিনেত্রী। তিনি মঞ্চ, চলচ্চিত্র ও টেলিভিশন - এই তিন মাধ্যমেই অভিনয় করেছেন। তার প্রথম আলোচিত সাফল্য হল "দ্য মিরাকল ওয়ার্কার" (১৯৬২) ছবিতে হেলেন কেলারের ভূমিকায় অভিনয়, যার জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার অর্জন করেন। ব্রডওয়ে মঞ্চেও তিনি এই চরিত্রে অভিনয় করেছিলেন। পরের বছর তিনি তার নিজের অনুষ্ঠান "দ্য প্যাটি ডিউক শো"-এ একই রকম দেখতে দুই বোন ক্যাথি ও প্যাটি লেন চরিত্রে অভিনয় করেন। পরবর্তীকালে তিনি আরও পরিপক্ক চরিত্রে কাজ করতে থাকেন, তন্মধ্যে রয়েছে "ভ্যালি অব দ্য ডলস" (১৯৬৭) ছবিতে নেলি ওহারা।
অভিনয় জীবনে ডিউক দশটি এমি পুরস্কারের মনোনয়ন ও তিনটি এমি জয় করেন, এবং দুটি গোল্ডেন গ্লোব পুরস্কার অর্জন করেন। তিনি ১৯৮৫ থেকে ১৯৮৮ সাল পর্যন্ত স্ক্রিন অ্যাক্টরস গিল্ডের সভাপতির দায়িত্ব পালন করেন।
লি রেমিক
লি অ্যান রেমিক (; ১৪ ডিসেম্বর ১৯৩৫ - ২ জুলাই ১৯৯১) ছিলেন একজন মার্কিন অভিনেত্রী। তিনি "ডেজ অব ওয়াইন অ্যান্ড রোজেস" (১৯৬২) চলচ্চিত্রে অভিনয় করে শ্রেষ্ঠ অভিনেত্রীর জন্য একাডেমি পুরস্কারের মনোনয়ন লাভ করেন এবং ১৯৬৬ সালে ব্রডওয়ের "ওয়েট আনটিল ডার্ক" নাটকে অভিনয় করে মঞ্চনাটকে শ্রেষ্ঠ অভিনেত্রী বিভাগে টনি পুরস্কারের মনোনয়ন লাভ করেন।
রেমিকের চলচ্চিত্রে অভিষেক হয় ১৯৫৭ সালে "আ ফেস ইন দ্য ক্রাউড" দিয়ে। তার অন্যান্য উল্লেখযোগ্য চলচ্চিত্রসমূহ হল "অ্যানাটমি অব আ মার্ডার" (১৯৫৯), "ওয়াইল্ড রিভার" (১৯৬০), "দ্য ডিটেকটিভ" (১৯৬৮), "দ্য ওমেন" (১৯৭৬) এবং "দি ইউরোপিয়ান্স" (১৯৭৯)। তিনি ১৯৭৩ সালের টেলিভিশন চলচ্চিত্র "দ্য ব্লু নাইট" এবং ১৯৭৪ সালের মিনি ধারাবাহিক "জেনি: লেডি র‍্যান্ডলফ চার্চিল"-এ অভিনয় করে শ্রেষ্ঠ নাট্য টিভি ধারাবাহিক অভিনেত্রী বিভাগে দুটি গোল্ডেন গ্লোব পুরস্কার অর্জন করেন। দ্বিতীয় কাজের জন্য তিনি একটি বাফটা টিভি পুরস্কারও অর্জন করেন। ১৯৯১ সালের এপ্রিলে হলিউড ওয়াক অব ফেমে তার নামাঙ্কিত তারকা খচিত হয়।
গ্নু গ্রাব
গ্নু গ্রাভ () গ্নু প্রকল্পের একটি বুট লোডার প্যাকেজ। গ্রাব ফ্রি সফটওয়্যার ফাউন্ডেশনের বহুবুট স্পেসিফিকেশনের রেফারেন্স প্রয়োগ, যেটি ব্যবহারকারীকে কয়েকটি ইন্সটলকৃত অপারেটিং সিস্টেম থেকে যেকোন একটি বুট করার ও উপস্থিত কার্নেল কনফিগারেশন থেকে একটি নির্দিষ্ট অপারেটিং সিস্টেমের পার্টিশনে যেকোন একটি নির্বাচন করার সুযোগ প্রদান করে।
"গ্র‍্যান্ড ইউনিফাইড বুটলোডার" নামক একটি প্যাকেজ থেকে গ্নু গ্রাবের ডেভেলপ করা হয়েছে। এটি প্রধানত ইউনিক্স-সদৃশ সিস্টেমসমূহের ব্যবহার করা হয়। গ্নু অপারেটিং সিস্টেম, সাথে সাথে অধিকাংশ লিনাক্স ডিস্ট্রিবিউশন এবং সোলারিস অপারেটিং সিস্টেন তাদের বুটলোডার হিসেব্র গ্নু গ্রাব ব্যবহার করে।
২০১৮-১৯ বাংলাদেশ ক্রিকেট দলের নিউজিল্যান্ড সফর
বাংলাদেশ ক্রিকেট দল তিনটি একদিনের আন্তর্জাতিক এবং দুটি টেস্ট খেলার জন্য নিউজিল্যান্ড সফর করছে, যা ফেব্রুয়ারি থেকে মার্চ ২০১৯-এ অনুষ্ঠিত হয়।
গ্নুস্টেপ
গ্নুস্টেপ () কোকোয়া, অবজেক্টিভ সি ফ্রেমওয়ার্ক এবং ইউনিক্স-সদৃশ অপারেটিং সিস্টেম ও মাইক্রোসফট উইন্ডোজের জন্যে অ্যাপলিকেশন উন্নয়ন টুলসমূহের ফ্রি সফটওয়্যার সংস্করণ। এটি গ্নু প্রকল্পের একটিন অংশ।
গ্নুস্টেপে একটি ক্রস-প্ল্যাটফর্ম, অবজেক্ট ওরিয়েন্টেড আইডিই রয়েছে। ডিফল্ট অবজেক্টিভ সি ইন্টারফেস ব্যতীত, গ্নুস্টেপের জাভা, রুবি, গ্নু গুইল ও স্কিমের জন্যে বাইন্ডিং রয়েছে। গ্নুস্টেপ অ্যাপলিকেশনের রুট কোকোয়ার রুটের মত একই: নেক্সটস্টেপ ও ওপেনস্টেপ।
গ্নু হার্ড
গ্নু হার্ড () গ্নুয়ের অংশ হিসেবে লেখা মাল্টিসার্ভার মাইক্রোকার্নেল। ১৯৯০ সাল থেকে এটি ফ্রি সফটওয়্যার ফাউন্ডেশনের গ্নু প্রকল্প দ্বারা উন্নয়নাধীন রয়েছে। এটি ইউনিক্স কার্নেলের প্রতিস্থাপক হিসেবে সৃষ্টি হয়েছে, এবং গ্নু জেনারেল পাবলিক লাইসেন্সের অধীনে ফ্রি সফটওয়্যার হিসেবে নিবন্ধন করা হয়েছে। যখন লিনাক্স কার্নেল আরও টেকসই সমাধান হিসেবে নিজেকে প্রমাণ করে, এর উন্নয়ন তখনও চলতে থাকলেও কিছুটা ধীর হয়ে যায়।
গ্নু হার্ড এক সেট প্রটোকল ও গ্নু ম্যাক মাইক্রোকার্নেলের উপর চলা সার্ভার প্রসেসর নিয়ে গঠিত। হার্ডের লক্ষ্য কার্যকারিতা, নিরাপত্তা ও স্থিতাবস্থার দিক দিয়ে ইউনিক্স কার্নেলকে অতিক্রম করা, সাথে সাথে এর সাথে সামঞ্জস্যতা রক্ষা করা। গ্নু প্রকল্প অপারেটিং সিস্টেমের জন্যে মাল্টিসার্ভার মাইক্রোকার্নেল নির্বাচন করেছে পুরোনো ইউনিক্স মনোলিথিক কার্নেল স্থাপত্যের উপর এর অনুভূত সুবিধার জন্যে।
কাজী শাহ মোফাজ্জল হোসেন কায়কোবাদ
কাজী শাহ মোফাজ্জল হোসেন কায়কোবাদ (জন্ম: ২০ ফেব্রুয়ারি ১৯৫৬) হলেন কুমিল্লা জেলায় জন্মগ্রহণকারী একজন বাংলাদেশ রাজনীতিবিদ ও সংসদ সদস্য, যিনি বাংলাদেশ জাতীয়তাবাদী দলের (বিএনপি) সাথে জড়িত। তিনি বিএনপির ভাইস চেয়ারম্যানের দায়িত্ব পালন করছেন। তিনি কুমিল্লা-৩ আসন থেকে একাধিক বার সংসদ সদস্য নির্বাচিত হয়েছেন।
কায়কোবাদ ১৯৫৬ সালের ২০ ফেব্রুয়ারি জন্মগ্রহন করেছেন।
কায়কোবাদ জাতীয় পার্টির মনোনয়নে ১৯৮৬ সালে ৩য় জাতীয় সংসদ নির্বাচনে প্রথম বার এবং ১৯৮৮ সালে দ্বিতীয় বার সংসদ সদস্য নির্বাচিত হন। ১৯৯১ ৫ম জাতীয় সংসদ নির্বাচনে স্বতন্ত্র প্রার্থী হয়ে নির্বাচন করলে, তিনি বিএনপির প্রার্থী রফিকুল ইসলামের নিকট পরাজিত হন। ফেব্রুয়ারি ১৯৯৬ সালে ৭ম জাতীয় সংসদের তিনি জাতীয় পার্টি থেকে আবারও সংসদ সদস্য হন। এরপর তিনি জাতীয়তাবাদী দলে যোগ দেন এবং জাতীয়তাবাদী দলের মনোনয়নে ২০০১ ও ২০০৮ সালে ৮ম ও ৯ম জাতীয় সংসদের সদস্য নির্বাচিত হন। ২০১৬ সালে কায়কোবাদ বিএনপির ভাইস চেয়ারম্যান হিসাবে নিয়োগ পান।
২০০৪ সালের ২১ আগস্ট ঢাকার গ্রেনেড হামলা হয়, যাতে দুটি মামলা হয়। ২০০৯ সালে আওয়ামী লীগ ক্ষমতায় এলে মামলার নতুন চার্জশীট দাখিল করে। চার্জশীটে ৫২ জনকে আসামি করা হয়। ২০১৮ সালের ১০ অক্টোবর মামলার রায় হয়। রায়ে ১৯ জনের মৃত্যুদণ্ড ও কায়কোবাদসহ ১৯ জলের যাবজ্জীবন হয়। কায়কোবাদ ২০১৪ সালে থাইল্যান্ডে এবং ২০১৫ সাল থেকে দুবাইয়ে পলাতক রয়েছেন।
গোল্ড কোস্ট, কুইন্সল্যান্ড
গোল্ড কোস্ট অস্ট্রেলিয়ার কুইন্সল্যান্ড রাজ্যের উপকূলীয় শহর। শহরটি রাজ্যের রাজধানী ব্রিসবেনের প্রায় ৬৬ কিলোমিটার (৪১ মাইল) দক্ষিণ-দক্ষিণপূর্ব এবং নিউ সাউথ ওয়েলসের রাজ্যের উত্তর সীমান্তের কাছেই অবস্থিত। ২০১৬ সালের জনগণনা অনুযায়ী শহরটির জনসংখ্যা ৬,৩৮,০৯০ জন। গোল্ড কোস্ট অস্ট্রেলিয়ার ৬ষ্ঠ বৃহত্তম শহর ও এটি অস্ট্রেলিয়ার বৃহত্তম অ-রাজধানী শহর এবং কুইন্সল্যান্ডের দ্বিতীয় বৃহত্তম শহর।
যখন অনুসন্ধানকারী জন অক্সলি দ্বারা সমুদ্র সৈকতে আবিষ্কারের আগে ১৮২৩ সাল পর্যন্ত গোল্ড কোস্ট অঞ্চলটি ইউরোপীয়দের মধ্যে উপেক্ষিত ছিল। এই অঞ্চল থেকে লাল সিডারের সরবরাহ ১৯ শতকের মাঝামাঝি সময়ে সকলকে আকর্ষণ করে। পরে ১৮৭৫ সালে সাউথপোর্টের জরিপ কাজ ও প্রতিষ্ঠিত হয় এবং ধনী ব্রিসবেন অধিবাসীদের জন্য ছুটির দিনে ভ্রমণের স্থান হিসেবে খ্যাতি অর্জন করে।
১৯২০-এর দশকের শেষ দিকে সার্ফেস প্যারাডাইস হোটেল প্রতিষ্ঠার পর, গোল্ড কোস্ট অঞ্চল উল্লেখযোগ্যভাবে বৃদ্ধি পেয়েছিল। ১৯৮০-এর দশকে এই অঞ্চলটি একটি অগ্রণী পর্যটন গন্তব্য হিসেবে বৃদ্ধি পেয়েছিল এবং ১৯৯৪ সালে গোল্ড কোস্টের স্থানীয় সরকার গোল্ড কোস্ট শহরটিকে গোল্ড কোস্টের মহানগর এলাকার বেশিরভাগ এলাকা জুড়ে বিস্তৃত করেছিল। বর্তমানে শহরটি ব্রিসবেনের পরে অস্ট্রেলিয়ার দ্বিতীয় জনবহুল স্থানীয় সরকার এলাকা।
আজ, গোল্ড কোস্ট তার সুন্দর উপক্রান্তীয় জলবায়ু সাথে একটি প্রধান পর্যটন গন্তব্য এবং এটি তার সার্ফিং সৈকত, সুউচ্চ ভবনের আধিপত্যযুক্ত দিগন্ত, থিম পার্ক, নাইটলাইফ, বৃষ্টিঅরণ্য এবং গোল্ড কোস্ট হিন্টারল্যান্ডের জন্য ব্যাপকভাবে পরিচিত। টেলিভিশন প্রযোজনা এবং একটি প্রধান চলচ্চিত্র শিল্পের সাথে শহরটি দেশের বিনোদন শিল্পের অংশ। শহরটি ২১ তম কমনওয়েলথ গেমস আয়োজন করেছিল, যা ২০১৮ সালের ৪ এপ্রিল থেকে ১৫ এপ্রিল পর্যন্ত চলেছিল।
গ্নু ইশতেহার
গ্নু ইশতেহার গ্নু প্রকল্পের লক্ষ্যের ব্যখ্যা ও সংজ্ঞা হিসেবে এবং গ্নু অপারেটিং সিস্টেম উন্নয়নে অংশগ্রহণকারী ও সমর্থনকারী আহবানের জন্যে রিচার্ড স্টলম্যান লিখেন এবং মার্চ ১৯৮৫ সালে "ড. ডব'স জার্নাল অব সফটওয়্যার টুলস"-এ প্রকাশ করেন। মুক্ত সফটওয়্যার আন্দোলনে প্রধান দার্শনিক তত্ত্বের উৎস হিসেবে এটি খুব উঁচু স্থানে রয়েছে। পুরো লেখাটি গ্নু সফটওয়্যার যেমন গ্নু ইম্যাকসের সাথে অন্তর্ভূক্ত থাকে এবং সবার জন্যে উন্মুক্ত।
গ্নু প্রকল্পের লক্ষ্য বর্ণনার মাধ্যমে "গ্নু ইশতেহার"-এর শুরু। গ্নু-এর উপাদানসমূহ তারপর বিশদভাবে বর্ণিত হয়েছে। রিচার্ড স্টলম্যান প্রকল্পটির গুরুত্ব ও সুবিধার সাথে বিস্তৃত যুক্তিপ্রয়োগ করেন। গ্নু প্রকল্পের পেছনে যে বিষয়টি বেশি উৎসাহিত করেছিলো, স্টলম্যানের মতে (তৎকালীন) ইউনিক্সের প্রতি সবার ঝুঁকে যাওয়া এবং এর অধিকাংশ উপাদান মালিকানাধীন বা ক্লোজড সোর্স হয়ে যাওয়া। অতঃপর, "গ্নু ইশতেহার"-এ বলা হয় কীভাবে সবাই এ প্রকল্প থেকে উপকৃত হচ্ছে।
গ্নু ইশতেহার দুটো অংশে বিভক্ত — অবদানকারীদের সুবিধা ও কম্যুনিটি/ভোক্তাদের সুবিধা।